Mascarville - Wikipedia, entziklopedia askea.\nErrota "en Carretou" XVII mendeko\nSerge CAZENEUVE (2014-2020)\n43° 33′ 14″ N, 1° 45′ 31″ E / 43.553888888889°N,1.7586111111111°E / 43.553888888889; 1.7586111111111Koordenatuak: 43° 33′ 14″ N, 1° 45′ 31″ E / 43.553888888889°N,1.7586111111111°E / 43.553888888889; 1.7586111111111\nFrancarville, Albiac, Caraman, Loubens-Lauragais eta Prunet\nMascarville (frantsesez eta ofizialki: Mascarville) Okzitaniako udalerri bat da. Administratiboki Frantziako Garona Garaia departamenduan dago, Okzitania eskualdean. 2013an 172 biztanle zituen.\n2007an Mascarville udalerrian erroldatutako biztanleak 198 ziren. Familiak 61 ziren, horien artean 8 pertsona bakarrekoak ziren (4 bakarrik bizi ziren gizonak eta 4 bakarrik bizi ziren emakumeak), 12 seme-alabarik gabeko familiak ziren, 33 seme-alabak dituzten bikoteak ziren eta 8 seme-alabak dituzten guraso-bakarreko familiak ziren.\n2007an 68 etxebizitza zeuden, 63 familiaren etxebizitza nagusia ziren, 3 bigarren erresidentzia ziren eta 2 hutsik zeuden. 66 etxeak ziren eta 2 apartamentuak ziren. 63 etxebizitza nagusietatik 54 bere jabearen bizilekua ziren, 6 alokairuan okupaturik zeuden eta 2 doan lagata zeuden; 3 etxek bi gela zituzten, 2 etxek hiru zituzten, 15 etxek lau zituzten eta 42 etxek bost zituzten. 45 etxek euren parking plaza propioa zuten azpian. 15 etxetan ibilgailu bat zegoen eta 47 etxetan bat baino gehiago zituzten.\nMascarville udalerriko biztanleria-piramidea 2009an .\n2007an lan egiteko adina zuten pertsonak 127 ziren, horien artean 98 aktiboak ziren eta 29 inaktiboak ziren. 98 pertsona aktiboetatik 91 lanean zeuden (50 gizon eta 41 emakume) eta 7 langabezian zeuden (1 gizon eta 6 emakume). 29 pertsona inaktiboetatik 4 erretiraturik zeuden, 16 ikasten zeuden eta 9 "bestelako inaktibo" gisa sailkaturik zeuden.\n2009an Mascarville udalerrian 61 unitate fiskal zeuden, 191 pertsonek osaturik. Pertsona bakoitzeko diru-sarrera fiskalaren mediana urteko 18.404 euro zen.\n2007an zeuden 7 komertzioetatik, 1 erauzte enpresa zen, 2 eraikuntza enpresak ziren, 1 ibilgailuen saltze eta konpontze enpresa zen, 1 finantziazio enpresa zen, 1 zerbitzu enpresa zen eta 1 administrazio publikoko enpresa zen.\n2000. urtean Mascarville udalerrian 7 nekazaritza-ustiategi zeuden.\nAlbiac (1,8 km)\nCaraman (2,5 km)\nPrunet (2,7 km)\nLoubens-Lauragais (3,1 km)\nLa Salvetat-Lauragais (3,4 km)\nFrancarville (3,6 km)\nBNF: 15255320w (data)\nOrriaren azken aldaketa: 28 abendua 2019, 19:59.


“Herritik ez dut jaso babesa besterik” — dantzan.eus\nHemen zaude: Hasiera › Hemeroteka › “Herritik ez dut jaso babesa besterik”\n“Herritik ez dut jaso babesa besterik”\n51 urte beteko ditu aurten Oñatiko Oñatz dantza taldeak, eta Irizar sorreratik ari da bertan. Are gehiago, hari eskatu zioten taldea sortzeko, zeukan esperientzia medio. Ia bizitza guztia eskaini dio dantzari, baina ez dauka argi euskal dantzen geroa.\nDantzan ez bazen, irakasle lanetan; eta irakasten ez bazen, dantzan. Horrela jardun da Jesus Irizar Txutxin (Oñati, 1949) bizitza guztian. Gaur egun ere, antolakuntza lanetan aritu behar badu, horri ere ez dio muzin egingo. 50 urte bete dira jada Oñatiko Oñatz dantza taldea sortu zutenetik, baina 50 urte baino gehiagokoa da Irizarren esperientzia.\nDantzarekin lotuta jira eta buelta aritu izan zara betidanik. Familiatik al datorkizu lotura hori?\nDantzaria zen aita, eta, horren ondorioz, beti bizi izan dugu euskal dantzaren giro hori etxean. Frankismo garaian ere Corpus jaiak mantendu zituzten Oñatin, eta bertan egiten zuen dantza aitak. Amak gehiago sufritu behar izan zituen festak, arropak prestatu behar izaten zituelako, esaterako. Aita, berriz, entseguak prestatzen ibiltzen zen.\nGurasoek zabaldu zizuten, beraz, dantzaren atea?\nBehin adin batera iritsita, aitak esan zigun norbaitek hasi beharko zuela dantzan. Hiru anaiok hasi ginen berez, baina nik bakarrik jarraitu nuen aitarekin.\nFrankismo garaian euskal dantzek bazuten lekurik?\nUdalak ordaintzen zion dantzari taldeari, baldintza batzuekin: Corpus eguna bera eta Oñatiko dantzak mantentzea. Talde bat zeukan udalak: bederatzi dantzari eta bi ordezko, denak gizonezkoak. Herriko dantzak bakarrik dantzatzen zituzten. Bestalde, helduei ezin zitzaien dantza irakatsi, baina haurrei, bai. Aita ibili zen irakasle lanetan.\nEmakumezkoek bazeukaten dantzak ikasteko aukerarik?\nFrankismo garaiko Sección femenina [Emakumezkoen atala] barruan irakasten zitzaien.\nEzinbestean lotu behar dira Oñatiko jaiak eta erlijioarekin lotura daukaten Corpus jaiak?\nCorpus eguna oso garrantzitsua zen herrian, eta erreferentzia zen inguruan ere; prozesiora azaltzen zen jendea. Batez ere, baserritarrak jaisten ziren kalera. Zeukan garrantziagatik hasi zen udala dirua jartzen. Sosik ez zeukanean, ohitura moduan, herriak jartzen zuen dirua. Corpus egunaren bezperan herrian aritzen ginen dantzan eta dirua batzen, ikuskizuna eskaintzen genuen egunean bertan, eta baserrietara joaten ginen hurrengo egunean. Eskerrak ematen zizkiguten baserrietan, eta zoriondu egiten gintuzten. Oso polita zen.\nGogoan duzu jendaurreko zure lehen dantzaldia?\n1967ko apirilaren 4an izan zen. Sección femenina-rekin egin nuen saioa, gainera. Saioaren aurretik arropak lapurtu zizkieten emakumezkoei, eta ezin izan zuten dantzatu. Aitak esan zidan nik egin behar nuela dantza, eta huraxe izan zen nire lehen aldia.\nUdalaren begiradapetik kanpo, bazegoen beste aukerarik?\nAbadeak etortzen ziren landa auzoetara. Frankismo garaian Elizak mantendu zuen kultura. Haiek bideratuta irakatsi zizkieten euskal dantzak herritarrei; jende burutsua zeukaten. Parrokiak ere bazuen talde bat Gabonetarako. Haiek Gipuzkoako dantzak egiten zituzten, ordea, ez Oñatikoak.\nLanda auzoetako lanak jarri zuen oinarria gerora herriko dantza taldea sortzeko?\nBai. Zenbait auzotan sortu ziren taldeak. Niri galdetu zidaten ea sortuko nuen bat Zubillagan. Ni, berez, mutilei Oñatiko dantzak irakasteko hasi nintzen irakasle; ez zegoen mutilik, ordea, eta neskei irakatsi nizkien herriko dantzak.\nHerriko jai ofizialetan, hala ere, dantzatzeko debekua zuten emakumezkoek. Bazegoen beste aukerarik?\nAuzoko taldean zegoen Tasio Erkizia; abadea zen orduan. Santutxura [Bilbo] gonbidatu gintuen, bertako euskal dantza taldera. Gasteizen, berriz, Joseba Azkarragak Haurren Eguna antolatzen zuen. Lehenengoetakoa izan zen dantzara neska taldea eramaten.\nHerriko taldea sortzea erabaki zenuten azkenean. Nolatan?\n1970ean Oñatin ospatu zuten Haurren Eguna, baina ez zegoen herriko dantzari ofizialik. Horregatik, herriko taldea sortzea proposatu zidan Oñatz kultur elkarteak. Hamaika ekintza antolatzen zituen Oñatzek, eta talde asko zeuzkan: antzerki taldea, korua, mendi irteeretakoa, espeleologia taldea… Esan nien herrira ekarri nahi nuela Zubillagako lana, hutsetik ez hasteko. 1973an eskaini genituen lehen aldiz Oñatiko dantzak herrian. Udaletxeko zutabe batean dago Dantzarien Biltzarrak jarritako plaka.\nOraindik ere irauten dute kultur elkarteko gainerako taldeek?\n1974 edo 1975era arte iraun zuen elkarteak, gutxi gorabehera. Korua mantentzen da oraindik, baina, izena aldatu gabe, guk bakarrik jarraitu dugu. Kirol ekintzak, berriz, Aloña Mendi Kirol Elkarteak hartu zituen bere gain.\nGarai hartan posible zen euskaraz lan egitea?\nBai, bai. Dena euskaraz egiten genuen guk. Hori bai, horrek arazoak ekarri zizkigun udalarekin.\nGarai hartan erakundeek zeukaten plazaren kontrola. Nola lortu zenuten horri gaina hartzea?\nGaina hartzea baino gehiago, negoziazioa izan zen. Auzoetako talde gehienak desegin egin ziren, herriko taldea sortu genuelako. Herriko zein Euskal Herriko dantzak zekizkien belaunaldi bat bazegoen, baina udaleko dantzariek, beteranoek, ez zituzten egin nahi beste dantza horiek. Beste talde bat sortu genuen orduan, 1975ean, gizon-emakume helduena. Tratua zen udalak diru laguntzak ematea Corpus eguna eta dantzak mantenduz gero.\nHerritarrek nola jaso zuten aldaketa hori?\nDantza taldeak iraun duen 51 urteotan herritik ez dut jaso babesa besterik. Uste dut horrek lotura daukala auzolanean lan egitearekin. Eskaintzen duguna dirurik kobratu gabe eskaintzen dugu guk, auzolanean. Hortik dator 50. urteurreneko leloa: Gure sokaren gorulariak. Hasieratik, taldera bideratu dugu udalak ematen zigun dirua eta kalean batzen genuena, eta ez dantzarien poltsikora.\nFrankismoaren amaiera igarri zen euskal dantzetan?\nZabaltzen hasi ziren dantzak, eta arrakasta handia izan zuten. Ikuskizunak eskaintzeko aukera asko izaten genituen.\nGeneroaren gaia muga izan zen oraindik ere?\nNeskak eta mutilak geunden taldean, eta neskak eta mutilak joaten ginen dantzara. Gizonezkoek egiten zituzten herriko dantzak, hori bai, baina emakumezkoek ere aukera izan zezaten moldatzen ginen. Bizkaira joanez gero, Gipuzkoakoak eskaintzen zituzten, eta Gipuzkoan, Bizkaikoak.\nZuek 2018an parekatu zenituzten bi generoen aukerak: lehenengo aldiz dantzatu zuten emakumezkoek Corpus egunean. Nola iritsi zen erabaki hori?\nBeti egon izan dira neskak gure taldean. Orain artean mutilek egin izan dutela beti, hori zen neskek ez dantzatzeko arrazoi bakarra. Mugimendua egon da dantzetan, eta talde askok sartu dituzte emakumezkoak ustez gizonezkoenak diren dantzetan. Hor hasi ginen gu ere zer egin planteatzen. Bidea luzea izan da. Gauzak ondo egin nahi genituen. Dakitenei galdetu genien, horrelako erabakiak hartu izan dituztenei. Ondo bideratu ditugu gauzak, eta oso harro nago egin dugunaz.\nHorrek eraginik izan du herrian?\nGazteek oso ondo hartu dute. Adineko jendearekin denetik izan dut, baina esan nezake, orokorrean, oso ondo hartu dutela. Beti egoten dira aurkakoak. Gerardo Elortzaren hitzetan [euskaltzale, etnografo, hizkuntzalari, historialari eta idazle oñatiarra], tradizioaren aldekoak gara oñatiarrak, baina gai gara geure artean konpontzeko eta aurrera egiteko.\n51 urte, erraz esaten da. Zenbat belaunaldi pasatuko ziren dantza taldetik?\nBost, behintzat, bai; 14-15 urte iraun zuten dantzari batzuek eta bizpahiru beste batzuek, nahiz eta gazte askok pilota edo futbola aukeratu zuten. Gu hasi ginenean ez zegoen gaur egungo aukerarik: kirolak, klase partikularrak, musika, ingelesa… Okupatuta bizi dira oraingo gazteak.\nZure seme-alabek ere dantzan bukatu dute. Aitarengatik kasu honetan ere?\nSemea dantzan hasi zenean taldean nengoen ni ere. 1995ean utzi nuen nik, eta 11-12 urte egingo zituen hark. Alabak, dantzarako aukerarik ez zeukala ikusita, ikerketari ekin zion. Herriko eta inguruko dantzak ikertzen ari da, sustraiak nondik datozen jakiteko. Garrantzitsua da dantza bat nondik datorren, eta zergatik eta nola egin den jakitea; jakitea eta transmititzea. Orain artean, dantzaren inguruko kontuak ahoz aho pasatu dira belaunaldiz belaunaldi. Dena idatzita dago orain.\nDantza taldea ondo iritsi da 50. urteurrenera?\nOndo gaude talde moduan, baina gazteak okupatuta bizi direla, hori da gaur egungo arazoa. Noizbehinka batek edo bik jarraitzen dute eta arrakastatsua da hori, baina ez da nahikoa. Bertsolariek nahikoa dute bertsolari bakarra, baina taldea behar dugu guk. Akaso, parekidetasunak zabalduko dizkigu aukerak, gaur egun emakumezkoek aukera berberak dituztelako talde nagusian.\nIkuskizun berriak sortzen ari dira euskal dantzetan. Ezinbestekoa da modernizazioa?\nEuskal Herriko dantzekin ari bazara, ez duzu izango etorkizunik herriko festetatik kanpo. Dantzari garaikideek, ondo dantzatzen dutenek, koreografiak egiten dituzte, estilo berriak gehitzen dizkiote dantzari, eta teknikoki onak dira. Jendea gehiago erakartzen du horrek. Telebistan dantza tradizionalak jarriz gero, horrek ez dauka arrakastarik; trikitiarekin eta bertsoekin koreografia moderno bat eginez gero, berriz, bai.\nHainbeste modernizatzeak aurretik egindakoa ahaztea ekar dezake?\nDantzak mantendu egin behar dira? Lehengo arropak mantendu egin behar dira? Ez dakit. Oraingo dantzek, dena den, ez dute iraunkortasunik. Partitura bat prestatzen duzu, entseatzen duzu eta dantzatu egiten duzu. Corpus eguneko dantzek iraun dute Corpus egunean egiten direlako. Orain prestatutako ikuskizunak, ordea, ezin dituzu mantendu bizpahiru urtean, berria den zerbait eskaini behar da aldiro.


Zergatik sostengatu Espainia Moskun? | EHK\n«Keparekin ere ez»\n→ JOSE MARI PASTOR • 2018.06.30 • www.berria.eus\nFrantzia? Espainia? Ez bata, ez bestea. «Larunbatean Argentinarekin eta igandean Errusiarekin». Horixe esan zidan asteazkenean lagun batek, Munduko Futbol Txapelketako final-zortzirenetako partidak zeintzuk izango ziren jakin ostean. Izan ere, gaur Argentina-Frantzia partida izango dugu; bihar, Errusia-Espainia. Nik berdin-berdin pentsatzen dut. Argentinaren eta Errusiaren alde egingo dut. Eta gure bi metropoliek aurrera egiten badute txapelketan, haien aurka jardungo duten taldeen zalea izango naiz. Berdin dit talde horiek zeintzuk diren.\nERCko diputatu Gabriel Rufianek Espainiak irabaztea nahi du, «futbol bikaina» egiten duelako. Badakit, garai berrietan bizi omen gara, baina nire bihotzak ezin du Paris edo Madrilen alde egin. Nire buruak ere ez. Eskola zaharrekoa naiz. Gauza bat da talde batek joko bikaina egitea eta garaipena merezi izan duela onartzea. Baina pozez lehertzea? No way, Jose.\nZer dela eta babestu behar ditut frantses sentimendua sendotzeko hilabeteko derrigorrezko zerbitzu nazionala ezarriko duen estatu jakobinoaren ordezkariak? Zer dela eta Espainia sostengatu? Erregea, Francok inposatutako monarkiaren goreneko ordezkaria, Moskun egongo da bihar, ezustekorik ez bada. Ez dut bat egingo Kataluniako independentzia zapuzteko agerraldi autoritarioa egin zuen gizonarekin. Uruguaiko presidente ohi Pepe Mujicak Borboikoa egun hartan nola ikusi zuen adierazi du: «Gaztelako printzea ematen zuen, ez Espainiako erregea. Hain zaila da Espainia estatu plurinazionala dela onartzea?». Antzeko galdera egin dit Euskal Herrira bisitan etorritako lagun alemaniarrak: «Espainia federala edo konfederala onartuko zenuke?». «Independentzia nahi dut, baina hemengo herritarrek beste eredu baten alde egiten badute, onartu egingo dut».\nHala ere, ez dago epe ertainean halako aukeraren arrastorik. Espainiako presidente Pedro Sanchezek argi erantzun dio Quim Torrari: ez da adostutako erreferendumik izango. Sozialistek ez dute gai hori Kataluniako agendan. Euskal Herrikoan ere ez. Demokraziaren aurretik nazio-estatuaren defentsa sutsua ezartzea leporatu dio Ferran Requejo politologoak Espainiako estatuari. Weimarko Errepublikan gertatua gogorarazi du Requejok, La Vanguardia egunkarian: Konstituzioaren alde egin beharrean, Carl Schmitt legelariak Alemaniaren defentsa egin zuen. Eta jarraian: «Espainiako aktore judizialek antzera jokatzen dute. Espainiaren batasuna Zuzenbide Estatua baino garrantzitsuagoa da. Batasun hori zalantzan jarriz gero, ez du ardura handirik eskubide politikoak edo askatasun parlamentarioak urratzen baldin badira».\nZergatik sostengatu Espainia Moskun? Kirola besterik ez dela esango dute. Bada, horregatik, hain zuzen: gaur futbola delako denik eta baliabide indartsuena nazio-estatuen aldeko sentimenduak batzeko eta horien kohesioa sendotzeko. Nolatan egingo dut bat gure etorkizun politiko soziala erabakitzeko eskubidea ukatzen digun estatuaren kirol ordezkariekin? Inola ere ez. Eta berdin dit kirol talde horretan hemengo jokalaririk baldin badago. Euskal herritarrak dira, bai, baina Frantziaren edo Espainiaren ordezkari eta defendatzaile ditugu. Eskubide osoa dute han egoteko, gogoz edo komenentziaz. Eskubide osoa etorkizun profesional eta ekonomikoa bermatzeko, dudarik ez. Alta, hori ez da arrazoia beste herritarrok euren taldearekin bat egin dezagun.\nEl rubio de Barakaldo Espainiako entrenatzailea zenean, zenbat abertzale ez zeuden, ba, Espainiaren alde. Orain, Didier Deschamps baionarra dugu Frantziako selekzionatzailea, baina horrek ez nau les bleus defendatzera bultzatuko. Eta bihar De Gea gastroenteritisak jota badago, eta haren ordez Kepa jartzen badute espainiarren atean, ez diot ezer onik desiratuko haren hamaikakoari. Athleticen dagoenean, bai, jakina. Espainiarekin, ez. Berdin dit Ondarroa erdiak eta Bilbo osoak bat egiten badute harekin. Ez dut nahi Espainiak De Gearekin irabazterik. Keparekin ere ez.


ihitza 22. Publizitatea\nINGURUMEN-HEZKUNTZA ETA PUBLIZITATEA\nSarritan, enpresek egiten duten publizitatea ez dator bat garapen eredu jasangarriarekin. Publizitatea estétika hutsa dela saltzen diguten arren, beti daude interes ezkutuak.\nEgilea: Gerardo Pedrós\nIngurumen Karabanako datuen eta Euskal Autonomia Erkidegoan Eskolako Agenda 21 egitasmoan sartu diren ikastetxeen berri jasoko duzu atal honetan.\nZER DA IKASKETA PUNTU BAT?\nNormalean eskola eremutik kanpo dagoen puntu espezifiko bat da, ikasleei ezagutza eta trebetasun espezifikoak erakusteko balio duena.\nEgilea: Soren Breiting\nGolpeados pero no vencidos dokumentalari, Graffiti irratsaioari edo Kontsumitzailearen Informaziorako Udal Bulegoari buruz gehiago jakiteko aukera emango dizu atal honek eta Consumopolis jokoan aritzeko gonbidapena luzatuko dizu.\nSeme-alabek egiten diguten xantaia emozionalaren aurrean zenbait gomendio eskainiko dizkizuegu atal honetan.\nPublizitatearen gaia hobeto ulertzeko eta ezagutzeko materiala aurkituko duzue atal honetan.\nKONTRA PUBLIZITATEA: Publizitatearekin oso kritiko agertzen den mugimendua da. Batez ere enpresa handien eta multinazionalen jarduna gaitzesten dute. Garapen iraunkorra zokoratzen duten eredu ekonomiko menderatzailea eta enpresa handien gehiegikeriak errefusatzen dituzten mugimenduek sortua, publizitatea kritikatzen dute kontsumorako motorra dela uste dutelako.\nKontra-publizitateak beste eredu bat zabaldu nahi du, eredu ezberdin bat, produkzioaren eta kontsumoaren aurkakoa. Ingurugiroa, giza-eskubideak, bakea, justizia edo baliabideen banaketa justua dira kontra-publizitatearen ardatzak, eta horien defentsa egiten dute.\n“The Media Foundation” da kontra-publizitatea lantzen duen erakunde ezagunena. Vancouverren (Kanada) 1989. urtean sortua, “Forest forever” egurraren industriak egindako iragarkia salatzeagatik egin zen ezaguna. Aurkako iragarkia egin zuten eta CBCk ez zuen emititu. Baina sekulako oihartzuna izan zuen, eta egurraren industria “Forest forever” iragarkia erretiratzea behartu zuten. Estatu Espainiarrean “Consume hasta morir” taldeak hartu du “The Media Foundation” lekukoa.\nPUBLIZITATEAREN ERAGINA: NAHI BAINO HANDIAGOA\nBergarako Mariaren Lagundia ikastetxean publizitatearen gaia landu dute Derrigorrezko Bigarren Hezkuntzako lehen mailako ikasleek. Gabonen aurretik landu zuten, eta tradizionalaz gain beste ikuspegi batetik heldu zioten gaiari, kontra-publizitatekotik.\nGABONAK PASATA, HAUSNARKETARAKO GARAIA IRITSI DA\nGabonetako ezaugarri nagusienetako bat kontsumismoa dela esaten dute. Hori horrela den argitzen lagunduko dizu ariketa honek.\nPENTSATU GABE EROS EZAZU!\nSupermerkatuetan ezer ez da kasualitatea, produktuetan arreta jarri eta gehiago erosteko teknikak garatzen dituzte.\nH.H.ko eta L.H.ko lehenengo ziklorako ariketa praktikoa.\nESKOLAKO AGENDA 21EN GAUDE\nL.H.ko bigarren zikloko ikasleek bere egitasmoaren berri eman nahi dute.\nL.H.ko hirugarren zikloko ikasleek postontzian jasotzen dugun publizitatea neurtzeko ariketa.\nZEIN BALORE SUSTATZEN DITU PUBLIZITATEAK?\nDBH 1. zikloko ikasleek publizitateak kontsumoa indartzen duela ikusiko dute.\nETA NIK GAZTE MODA NUEN MAITE\nDBHko 2. ziklokoek publizitateak igortzen dituen mezu ezkutuak ezagutuko dituzte.\nPUBLIZITATEAREN BESTE AURPEGIA\nBatxillergoko eta Lanbide Heziketako ikasleek kontra-publizitatea zer den ezagutzeko ariketa eta hausnarketa.\nAzken eguneratzea: 2007/03/08


2565/2018 EBAZPENA, maiatzaren 31koa, Bilbao-Basurto Erakunde Sanitario Integratuko zuzendari kudeatzailearena. Honen bidez, deialdia egiten da Osakidetza-Euskal osasun zerbitzuko Bilbao-Basurtuko ESIko Kudeaketa Sanitarioko Unitatearen (KSU) zerbitzuburu medikoaren lanpostua lehiaketa bidez betetzeko.\n2565/2018 EBAZPENA, maiatzaren 31koa, Bilbao-Basurto Erakunde Sanitario Integrat...\nBilbao-Basurtuko ESIko Kudeaketa Sanitarioko Unitatearen (KSU) zerbitzuburu medikoaren lanpostua hutsik dago. Kudeaketako Zuzendaritzak erabaki du lanpostua lehiaketa bidez betetzeko deialdi publikoa argitaratzea, arau hauetan ezartzen denari jarraiturik: Euskadiko Antolamendu Sanitarioari buruzko 1997ko ekainaren 26ko 8/1997 Legearen 28. artikuluko hirugarren arau komuna, zerbitzuburu eta atalburu medikoen lanpostuak betetzeari buruzko Osakidetzako zuzendari nagusiaren 1/2016 Jarraibideak, Osakidetzako lanpostu funtzionalak arautzen dituen 2005eko uztailaren 19ko 186/2005 Dekretua eta 1997ko azaroaren 11ko 255/1997 Dekretua. Hauek dira oinarriak\nEstatutupekoa, funtzionario edo lan-kontratudun finkoa izatea Osakidetzako edozein zerbitzu-erakundetan edo estatutupeko langile finkoa izatea Osasun Sistema Nazionaleko Erakunde Sanitarioetan, eta jarduneko zerbitzuan egotea edo eskainitako lanpostuaren lanbide-talde berari dagokion kategoria bateko lanpostua erreserbatzea dakarren beste administrazio-egoera batean egotea.\nMedikuntza eta kirurgiako lizentziatu-titulua edukitzea bai eta A1 lanbide-taldeko edozein espezialitatea ere.\nGutxienez, 4 urteko lan-esperientzia izatea kudeaketa sanitarioko unitateetan (KSU).\nEskaerak egiteko epea eta aurkezteko modua.\nInteresatuek Osakidetza-Euskal osasun zerbitzuko Bilbao-Basurtuko ESIko Pertsonaleko Zuzendaritzara bidali behar dituzte eskabideak (Montevideo etorbidea 18, Bilbao), 15 egun balioduneko epean, ebazpen hau dagokien aldizkari ofizialetan argitaratzen den azken egunaren biharamunetik aurrera. Halaber, Administrazio Publikoen Administrazio Prozedura Erkidearen urriaren 1eko 39/2015 Legearen 16. artikuluan ezarritako eran ere aurkeztu ahal izango dira.\nInteresdunek beren datu pertsonal guztiak jarri behar dituzte eskabidean, eta, curriculum vitae dokumentatuarekin batera, Osakidetza-Euskal osasun zerbitzuko Bilbao-Basurtuko ESIko Pertsonaleko Zuzendaritzara (Montevideo etorbidea 18, Bilbao) bidali behar dute. Dokumentazioa, honako hauek osatuko dute:\nFuntzionario edo estatutupeko langile izendapenaren fotokopia konpultsatua edo, hala badagokio, lan-kontratu finkodun langilea dela egiaztatzen duen agiriarena.\nEskatutako titulazioaren fotokopia konpultsatua.\nDeialdia EHAAn argitaratu arte emandako zerbitzuen jatorrizko ziurtagiri eguneratua, dagokion kategoria adierazita.\nBete nahi den Zerbitzua Kudeatzeko Memoria-Proiektua.\nMerezimendu baloragarri guztien fotokopia konpultsatua.\nOnartuen eta baztertuen behin-behineko zerrenda.\nEskabideak aurkezteko epea amaitutakoan, Bilbao-Basurtuko ESIko zuzendari kudeatzaileak ebazpena emango du, onartuen eta baztertuen behin-behineko zerrenda onartzeko, eta, baztertuen kasuan, baztertzeko arrazoia adieraziko du. Horrez gain, horren bidez aginduko du Osakidetza-Euskal osasun zerbitzuko web-orrian eta Bilbao-Basurtuko ESIko intranetean argitaratzeko, eta hamar egun balioduneko epea emango du, argitaratzen den azken egunaren biharamunetik hasita, erreklamazioak bide administratibotik aurkezteko. Baztertu izanaren arrazoia zuzendu daitekeen akatsa bada, aipatutako behin-behineko zerrenda horren argitalpenarekin interesdunei eskatuko zaie, hamar egun baliodunen epean, ikusitako akatsak zuzentzeko edo derrigorrezko dokumentuak bidaltzeko, eta, jakinaraziko zaie horrela egin ezean prozesutik kanpo geldituko direla behin betikoz.\nOnartuen eta baztertuen behin betiko zerrenda.\nErreklamazioak egiteko edota akatsak zuzentzeko epea amaituta, Bilbao-Basurtuko ESIko zuzendari kudeatzaileak, ebazpen bidez, onartutako eta baztertutako izangaien behin betiko zerrenda argitaratuko du Osakidetza-Euskal osasun zerbitzuko web-orrian eta Bilbao-Basurtuko ESIko intranetean.\nBilbao-Basurtuko ESIko zuzendari kudeatzailearen ebazpen baten bidez, balorazio-batzordea eratuko da eta zuzendari medikoa izango da batzordeburu. Hauek izango dira batzordekide: zuzendariorde medikoa, Pertsonaleko zuzendaria (idazkari-funtzioak ere beteko ditu, ahots eta botoarekin), eta beste hiru kide (horietako bat, IVAPek izendatua). Azken hiru horiek, batetik, hautagaiei eskatutako titulazioa eta espezialitatea izango dute; bestetik, estatutupeko langile finkoak, karrerako funtzionarioak edo lan-kontratudun finkoak izango dira; eta, hirugarrenik, deitutako lanpostuaren hierarkia-maila bera edo handiagoa duen lanpostu funtzional bat izan beharko dute.\nEbazpen hau Osakidetza Euskal osasun zerbitzuaren web-orrian argitaratuko da, eta haren aurka gora jotzeko errekurtsoa jarri ahal zaio Osakidetza-Euskal osasun zerbitzuko zuzendari nagusiari, hilabeteko epean, argitaratu eta hurrengo egunetik aurrera.\nBalorazio-batzordeko kide guztiak norberaren izenean egongo dira horren barruan. Funtzionamenduan, independenteak izango dira eta diskrezionalitate teknikoaren babesean jardungo dute, zuzenbidearekiko menpekotasunari kalterik egin gabe.\nBatzordeko kideek abstenitu egin beharko dute baldin eta Sektore Publikoaren Araubide Juridikoaren gaineko urriaren 1eko 40/2015 Legeak 23. artikuluan jasotako kasuren batean badaude; eta, deialdia egin duen agintaritzari horren berri eman beharko diote. Kasu horiexek direla kausa, interesdunek errekusazioa abiarazi dezakete edozein unetan, aipatu legearen 24. artikuluan ezarritakoari jarraiki. Era berean, balorazio-batzordeak bere jarduna egokitu beharko du aipatutako 40/2015 Legearen 15. artikuluan eta hurrengoetan zehaztutako arauen arabera.\nBatzordekide guztiek ahots eta botoa izango dute, eta erabakiak boto-gehiengoz hartu, eta aktan jasoko dira.\nBatzordeak erabateko autonomia funtzionala izango du, prozeduraren legaltasuna zainduko du, eta objektibitatea bermatzeaz arduratuko da. Halaber, deialdiaren oinarriak aplikatzerakoan sortzen diren zalantza guztiak argituko ditu, eta horietan aurreikusi ez diren kasuetan zein irizpide erabili behar den erabakiko du. Gainera, hautagaiak ebaluatu aurretik, aktan jaso beharko dituzte ebaluazioko irizpide espezifikoak, oinarriei eta bertan jasotako meritu-baremoei jarraituz.\nProiektuaren defentsa publikoa egiteko, 10 egun aurretik, gutxienez, deituko zaie hautagaiei. Deialdian adierazi beharko da bakoitzak zein tokitan, egun eta ordutan egin beharko duen; eta, horren iragarki bat argitaratuko da Osakidetzaren web-orrian.\nOndoren, hautagai bakoitzari deituko zaio, proiektuaren azalpena eta defentsa egin ditzan. Horren ostean, elkarrizketa bat egingo zaio eta, horren bidez, balorazio-batzordeko kideek proiektuan jasotako alderdien inguruko galderak egingo dizkiote, gehiago argitzeko edo gaian sakontzeko. Proiektuaren azalpena eta defentsa, eta baita elkarrizketa ere, publikoak izango dira.\nBalorazio-batzordeak hautagai bakoitzaren merituen balorazioa eta puntuazioa egingo du, deialdiaren oinarrietan aurreikusitakoaren arabera.\nProiektua eta defentsa (gehienez, 30 puntu).\nMerituen balorazioa (gehienez, 30 puntu).\nEuskararen ezagutza (gehienez, 6 puntu).\nProiektuaren banakako aurkezpena eta jendaurreko elkarrizketa. Izangai bakoitzari deialdiaren oinarrien araberako puntuazioa emango zaio.\nMerituen balorazioa, deialdiaren oinarrien arabera, banakako balorazio eta puntuazioarekin.\nHautagaiek aurkeztutako proiektuen eta haien curriculum-merituak ebaluatzeko fasea amaituta, balorazio-batzordeak izendapenaren proposamena bidaliko dio Bilbao-Basurtu ESIko Kudeaketako Zuzendaritzari, puntuazio handiena lortu duen hautagaiaren alde eginez, eta baremoaren epigrafe bakoitzean hautagaiek lortutako puntuazioak modu xehatuan adieraziz. Ez baldin badago deialdian eskatutako eskakizunak betetzen dituen hautagairik, edo eskatutako gutxieneko puntuazioa lortzen ez badute, balorazio-batzordeak Deialdia hutsik uztea proposatuko du. Proposamen hori Osakidetzako web orrian argitaratuko da.\nZuzendari kudeatzaileak, egindako proposamena ikusita, ebazpena emango du proposatutako hautagaia deitutako lanpostua betetzeko izendatzeko, edo hutsik utziko du. Azkeneko kasu horretan, arrazoia adierazi beharko du. Arrazoia hauetako bat izan beharko da: a) ez da hautagairik aurkeztu, b) ez dago aurkeztutako hautagaien artean deialdiaren oinarrietan eskatutako baldintzak betetzen dituenik, c) ez dago eskatutako gutxieneko puntuazioa lortu duen hautagairik. Aurreko a) atalaren kasuan, zuzendari kudeatzaileak deialdia hutsik utzi dezake, onartutako eta baztertutako pertsonen behin betiko zerrenda onartu ondoren, izapide gehiagorik egin gabe.\nIzendapenaren ebazpena interesdunei jakinaraziko zaie, eta Euskal Herriko Agintaritzaren Aldizkarian eta Osakidetzako web orrian argitaratuko da. Ebazpenaren aurka, gorako errekurtsoa jarri ahalko zaio Ente Publikoko Zuzendaritza Nagusiari.\nIzendapenaren ebazpenak ondorioak izango ditu EHAAn argitaratzen denetik, bertan besterik xedatu ezean behintzat.\nZerbitzuburu fakultatibo gisako izendapena lau urteko eperako izango da; eta hori luzatu egin liteke.\nEbazpen honen aurka gora jotzeko errekurtsoa ezar dakioke Osakidetza-Euskal osasun zerbitzuko zuzendari nagusiari hilabeteko epean, ebazpena argitaratu eta hurrengo egunetik aurrera.\nBilbao, 2018ko maiatzaren 31.\nBilbao-Basurtuko ESIko zuzendari kudeatzailea.\nEskuordetzaz, Ekainaren 20ko 1556/2017 Ebazpena.\nBilbao-Basurtuko ESIko Pertsonaleko zuzendaria,\nProiektua eta haren defentsa (gehienez, 30 puntu).\nFase honetan egin beharrekoak dira, batetik, epaimahai kalifikatzailearen aurrean dagokion zerbitzuaren antolaketa eta funtzionamenduari buruzko jendaurreko azalpena, eta, bestetik, izangaiarekiko elkarrizketa.\nZerbitzuaren kudeaketaz aurkeztutako memoria-proiektuaren edukiaren balorazioa (gehienez, 15 puntu).\n1. Antolaketa- eta kudeaketa-atala:\nZerbitzuko organigrama, batetik, buruzagitza-lanpostuaren funtzioak eta, bestetik, hari atxikiriko gainontzeko lanpostuen funtzioak adierazita.\nZerbitzuak eta erakunde bereko beste zerbitzuek elkarren artean duten harremana.\nZerbitzuko buruzagitzaren kudeaketa-plana, antolamendu-helburuak definituta, hobekuntzako arloak detektatu eta aztertuta, eta horiek lortzeko behar diren neurri egokiak identifikatuta. Eta, horrekin batera, esleitutako giza baliabideak, materialak eta ekonomikoak eraginkortasunez erabiltzeko konpromiso edo plana.\n3. Irakaskuntzaren eta Ikerkuntzaren atala:\nZerbitzuan irakaskuntzaren planifikazioa ezartzea.\nAgeriko aurkezpena Balorazio Batzordearen aurrean, eta elkarrizketa, horren ostean (gehienez, 15 puntu).\nMerezimenduen balorazioa (gehienez, 30 puntu).\n1. Laneko esperientzia (gehienez, 13 puntu).\n2. Prestakuntza, irakaskuntza eta ezagutzaren hedapena (gehienez, 17 puntu).\n2.1. Prestakuntza kudeaketa arloan (gehienez, 3 puntu).\n30 ordu: 0,20 puntu.\n50 ordu: 0,30 puntu.\n100 ordu: 0,40 puntu.\n2.2. Espezialitateko etengabeko prestakuntza (gehienez, 3 puntu):\n2.3. Graduondoko prestakuntza (gehienez, 5 puntu):\nUnibertsitate-aditua edo espezialista: 1 puntu.\nDoktoretza-ikastaroak: doktoretza-ikastaroetako bikain edo ohorezko matrikula bakoitzeko (gehienez, 10 ikastaro): 0,10 puntu.\n2.4. Jarduera zientifikoa (gehienez, 3 puntu):\n2.5. Irakaskuntzako jarduera (gehienez, 3 puntu).\nMedikuntza Fakultateko katedraduna, dagokion espezialitatean (urte bakoitzeko): 1 puntu.\nHorren balorazioa, euskararen erabilera Osakidetza-Euskal osasun zerbitzuan normalizatzeko den martxoaren 18ko 67/2003 Dekretuak eta berau garatzen duten arauek xedatutakoaren arabera egingo da.


Eduki eta formatu berriak Ikusentzunezko Komunikazioko ikasleen eskutik –\nEduki eta formatu berrien sekuentzian bete-betean murgilduta daude HUHEZIko laugarren mailako ikasleak; sekuentzia honek, ikus-entzunezko produktu berritzaile bat egitea du helburu. Ikasleek erabakiko dute zer, noiz eta norekin gauzatuko duten proiektua, kontuan hartuta datorren hamarkadako gizartea. Izan ere, gaur egungo gizartea etengabe aldatzen ari da, eta horrekin batera ikus-entzunezko testuingurua. Horregatik garrantzitsua da, gizarte erronka horiei erantzungo dien komunikazio esparruan berrikuntza lantzea.\nHurrengo hamarkadako gizartea kontuan hartuta ikus-entzunezkoen sektoreari begira jarri gara. Izan ere, ikus-entzunezkoak era zabalean hartuz, ikasle talde bakoitzak komunikazioaren esparruan proiektu berritzaile bat proposatuko du, eta ezarri nahi den testuinguruan egingarria izatea ezinbestekoa da. Design Thinking metodologiak ardaztuko du sekuentzia osoa. Ideia berritzaileak sortzea ahalbideratzen duen metodologia honek, beharrizan errealak ulertu eta hauei irtenbide bat ematea du helburu, eta hori gauzatzeko, bost fase lantzen ditu: ikerketa fasea, sintetizazio fasea, ideazio fasea eta prototipazioa fasea.\nLehenengo bi asteetan, edukia eta formatuaren gaineko lanketa egin da eta unibertsitatea ez den beste espazio bat ezagutu dugu: Donostiako Tabakalera, kultura garaikidearen nazioarteko zentroa. Bertako giroaz zipriztindu gara eta Design Thinking metodologiak eskatzen duen lehenengo faseari eman diogu hasiera.\nIkerketa fasean, ikasleek honako galderari erantzun behar izan diote: nolakoa izango da gizartea datorren hamarkadan? Galdera horri erantzuteko lau esparru sortu dira: esparru politiko-ekonomikoa, esparru sinboliko-kulturala, esparru zientifiko-teknologikoa eta esparru sozio-afektiboa. Esparru bakoitzean ikertutakoa gelaren aurrean aurkeztu da. Gizarte aldaketak eta etorkizuneko eztabaida horien lanketatik gai jakin batzuk proposatu dira eta ikasle bakoitzak bere gustuko gaien aukeraketa egin du, bat egin dutenek taldea eratu dute eta denera kide kopuru desberdinetako 11 talde sortu dira.\nGizarte erronken lanketatik sortu diren hausnarketak interesgarriak izan dira eta baita hortik tiraka sortu diren ideiak ere. Ideazio fasean landutakoarekin, Ikasleek, ikus-entzunezkoetan aditu direnen aurrean pitching erara azaldu dute euren ideia; hori ondo egituratzeko eta ideia bere osotasunean ulertzeko, ikasleek baita ere pentsatu behar izan dute euren proiektuaren balio erantsia zein den, baita zer nolako enpresa edo erakunde mota izan nahi duten ere.\nHonezkero propotipazio fasean ikasle talde bakoitza bere proiektua aurrera eramateko prozesuan murgilduta dago. Proposatutakoak datozen asteetan landu eta garatuko dira. Horietako pare bat aipatzearren, IXA eta Tantantxo proiektuak aipatuko nituzke. IXA proiektuak, denboraren gaia jorratuko du. Bost kidez osatzen den talde honek, denborak gure izateko eta jarduteko era baldintzatzen duela aipatzen du. Hausnarketa prozesu sakon batean murgilduta dagoen ikasle talde honek, Tempus Fugit lelopean, denborak ihes egiten duela eta gu ez garela konturatzen dio; alegia, denbora subjektiboa dela eta horrela izaten jarraituko duela. Hori horrela izanik, talde honek proposatzen duena da mugikorrerako fikziozko sail bat egitea. Sei kapituloz osatuko den euskarazko fikziozko sail hau, mugikorreko aplikazio batean ikusiko da. Kapitulu bakoitzak istorio desberdin bat kontatuko du eta denboraren gaia eta horri buruzko pertzepzioa izango da honen ardatza. Telesaila ikusteko, egunero erabiltzen diren leku eta modu batzuk proposatuko zaizkio ikusleari: komuna, ohea, bazkalordua eta abar, eta ikuslea horietara joatea gonbidatuko da, horrela ikusleak, esperientzia aberasgarriago bat izan eta denboraren pertzepzio kontzienteago bat lortzeko. Seriea ikusteko leku horietara joatea derrigorrezkoa ez den arren, seriearen nondik-norakoak ondo ulertzeko gomendagarria izango da. Aplikazioak, ikusitako atalarekin zerikusia duen eduki interaktiboa ere izango du ikusgai.\nBeste proiektu batzuen artean genero rolak landuko duten hainbat talde daude, horietako bat da Tantantxorena. Tantantxo talde honek sortu duen genero gabeko pertsonaia da. Sei laguneko talde honek, genero rol eta estereotipo tradizionalak jorratzen dituen eduki didaktikoen falta nabaritu dute. Hori dela eta, pentsatu dute hezkuntzako esparruan genero rolen gaiari buruz lanketa handiago bat egiteko edukiak sortzea interesgarria litzatekeela. Horrela, talde honen proiektua izango da hezitzaile, guraso zein umeentzako material didaktikoa sortzea. Webgune baten bilduko dute sortutako material guztia. Horrela, hezitzaile eta gurasoek euren ikasle eta seme-alabekin genero rolak lantzeko behar duten informazioa eskuragarri izango dute. Landuko diren azpi-gaiak honakoak izango dira: berdintasuna, abolizioa, genero rolak, LGTBI+ komunitatearena eta abar. Eduki horiek adituen laguntza eta erakunde desberdinetako profesionalen elkarlanarekin sortuko dira eta bideo horiez gain, ikasle talde honek ilustrazio liburu bat egiteko asmoa ere badu. Liburu bilduma txiki bat izango da eta Tantantxo egoera desberdinetan irudikatuko dute. Material horrekin lortu nahi dutena da etxeko txikiak kontzientziatzea eta beste eredu batekin haztea.\nIdeazio faseari amaiera emanda, datozen asteetan ikasle-talde bakoitzak prototipo desberdinak aurkeztuko dituzte. Proiektu denak ere bat egin dute lan-sekuentziaren helburuekin, hots, komunikazioarekin lotutako proiektu berritzaileak diseinatzearekin. Ezinbesteko ikasketa izango da laugarren mailako ikasle hauentzat, behin gradua amaituta, ikus-entzunezko sektorea biziberritzeko.\nEduki eta formatu berriak Ikusentzunezko Komunikazioko ikasleen eskutik, etorkizuna, hezkuntza, HUHEZI, ikasketa, ikasleak, ikerketa, ikusentzunezkoak, komunikazioa, unibertsitateak\nIkus-entzunezko komunikazioa, Mondragon Unibertsitatea


Irratsaioak - Page 3 of 28 - Sarean .eus\nSarean 114. Irratsaioa. Twitch eta euskara: aliantza posiblea?\n2011an sortutako stream plataforma da Twitch, 2014az geroztik Amazonen esku geratu dena. Bideo-joko partidak zuzenean egiteagatik da ezaguna, baina ez du oraindik euskara onartzen. Ainhoa Azkue Ibarguren, Nebukai, bideo-jokoetan aditu eta aritua izan da gurekin. Bideo-jokalariak Twitch plataformak euskara hizkuntza ofizial bezala onartzeko proposamena egin du. Horrez gain, Maitane Jungitu


2. DIBIDENDU DIGITALARI BURUZKO MAHAIAREN MODERATZAILE LANETAN ARITU DA ITELAZPI, FENITELEN KONGRESU NAZIONALEAN | Itelazpi\n2. DIBIDENDU DIGITALARI BURUZKO…\nMatxalen Lauzirika, Itelazpiren zuzendari nagusia eta UNIREDeko presidentea, 2. Dibidendu Digitalari buruzko mahaiaren moderatzaile lanetan.\nMatxalen Lauzirikak, Itelazpiren zuzendari nagusia eta UNIREDeko presidentea denak, FENITELen kongresu nazionalean parte hartu zuen, TELCOM19 izenekoan. Hala, moderatzaile lanetan aritu zen 2. Dibidendu Digitalari buruzko mahaian. Mahai horretan parte hartu zuten Aurrerapen Digitalerako Estatu Idazkaritzak (SEAD), CELLNEX azpiegituren operadore nazionalak, ALCAD, IKUSI eta TELEVES fabrikatzaileek eta FENITELen zuzendaritza nagusiak.\nBigarren dibidendu digitalak sektore osoan sortuko dituen beharrizan teknikoen inguruan aritu zen SEAD, 2020ko ekainaren 30ari begira, bigarren dibidendu digitala berehala hastea espero delarik. Horren aspektu teknikoak ere garatu zituen CELLNEX TELECOMek. Prozesua garatzeko beharrezkoak diren aldibereko emisioen konplexutasunaren inguruan aritu zen, jasotzeko taldeen sektoreko fabrikatzaile nagusiekin batera, ALCAD, IKUSI eta TELEVÉS. Tartean dauden eragile garrantzitsuek ere parte hartu zuten eztabaidan eta FENITELeko zuzendariak eman zion amaiera. Bigarren dibidendua garatzeko, aldez aurretik gauzatu beharreko prozesu konplexua eta hura ezartzeko behar diren denbora eta baliabideak edukitzeko beharrizana azpimarratu zituen.\nTelekomunikazioen eta informazioaren gizartearen nazioarteko egunaren 50. urteurrena ospatzeko balio izan zuen topaketak eta TIEOren lankidetzari esker, Telekomunikazioen Nazioarteko Batasunaren idazkari nagusiak parte hartu zuen, hots, Houlin Zhao-k. Murtziako Metalaren Sektoreko Enpresaburuen Eskualdeko Federazioan (FREMM) egin zen topaketa. Murtziako Eskualdeko Instalatzaileen Elkartearekin (ARETELMUR) eta FENITELekin batera, jada telekomunikazioen sektorean erreferentea den topaketa antolatu zuten.\n2. Dibidendu Digitalaren TELCOM19 mahaia\nFENITELek igorritako prentsa-oharra


ZURE TUNELA: 2014ko pelikulen inbentarioa\n2014ko pelikulen inbentarioa\n2014an zinematan ikusitako pelikulen inbentarioa egingo dut hemen (eta zinemetatik kanpo ikusitako aipagarrienak ere gehituko ditut), eta saiatuko naiz pelikula bakoitzaren kritikatxo bat -edo iruzkintxo bat, bederen- egiten.\nEstetika berezi eta dotorearekin, eta Truffaut-en "Les quatre cents coups" (1959) bikaina gogoratzen duen gidoiarekin, pelikula oso ona ondu du Xavier Dolan gazteak. Gertutik jarraitzeko moduko ibilbidea darama Dolanek, 25 urte eskasekin: http://es.wikipedia.org/wiki/Xavier_Dolan\n2014/12/13: Magia a la luz de la luna\nOna da Allenen azken pelikula. Ona gidoia, onak aktoreak, forma aldetik txukuna eta mamia ere badu. Baina Augusto Monterrosok esan ohi zuen bezala, istorio on bat idazteko ez dago formula majikorik, eta formula majikoa lortzen baduzu, igarri egiten zaizu, eta iada ez dauka graziarik. Hori gertatzen zaio W. Alleni nire ustez. Pelikula on eta atseginak egiteko formula majikoa lortu du, baina kitto. Ez doa harago. "Zelig"-en egin zuen eran arriskatzea nahiko genuke, aurretik eginda dituen formulak errepikatzen ibili beharrean. "La maldición del escorpión de Jade"tik gertu dagoen pelikula honek gozo-gozo baikaramatza, baina kasik sekula harritu gabe, aberatsenen saloi garesti eta -ai- erosoegi horretako besaulkian eserita.\nBikaina iruditu zait Garaño eta Goenagaren filma. Gidoi, argazki eta aktoreen lan paregabearekin, sotilki baina dotore egiten du aurrera pelikulak, sentsibilitate eta samurtasun handiarekin egin ere. Ez galtzekoa!\n2014/11/20: La sal de la tierra\n"La sal de la tierra" filmeko argazki bat\nSalgadoren argazki-erreportaje aparten bidez eta musika dotorearekin, munduaren ustela erakusten digu Wendersek, XX. mendeko gatazka gordinei erreparatuz. "Gure historia, gerren historia da", diosku Salgadok, baina baita "gu gara, gizakiak gara, lurraren gatza". Hainbeste sarraski eta gero ere, bada esperantzarik. Lastima irudiekin hain argi geratzen den mezua, filmaren bukaeran idatzita eta hain esplizitu ematea.\n2014/11/13: Lasa eta zabala\nOndo dago pelikula, Lasa eta Zabalaren auzia kontatze hutsak bai baitu meritua. Euskal Herriko historia beltzenetakoaren pasarte honek badu hemendik aurrera kontakizun zinematografiko duina, eta ez da gutxi. Baina pelikulak baditu "zinematografikoki" hainbat arazo, nire ustez. Hasieran du nabarmenena. Pelikularen lehen ordu erdia igaro arte, ez dakigu zein izango den protagonista. Lasa eta Zabalari segika hasten da filma, Alicanteko poliziari gero, eta Iruinen rola jokatzen duen Unax Ugalderekin geratu arte, noraezean dabil apur bat, nire ustez. Ikuspuntua zeinena izango den argi geratzen denean, hasten da pelikula ere kilateak irabazten. Eta, hala ere, Iruinen pertsonaiari "pertsona"ren ikuspuntua falta zaiola iruditzen zait, bere abokatu lanaren kanpoko bizitza, alegia. Bestalde, Iruinen pertsonaian sakontzeko, abokatuari laguntzaile "fiktizio" hori gehitzea ere, gutxien-gutxienez zalantzagarria zait: batetik, errealitateari hain lotuta dagoen pelikula batean, kontaera desbirtuatzen duelako (batez ere, benetan gertatua ezagutzen dugunontzat); bestetik, helburu zinematografikoekin egina izanik ere, lortzen den emaitza irregularra delako: tramari egiten dion ekarpena nabaria eta onuragarria da, baina pertsonaia zuriegia da nire ustez, planoegia, zintzoegia, xaloegia, "aingeruegia" infernu beltzenean. Lan txukuna "Lasa eta Zabala", baina zinematografikoki irregularra.\n2014/11/10: 20000 days on earth\nNick Cave musikariari buruzko rockumental ederra. Bere sorkuntza-prozesuari buruz, baina batez ere zuzenekoen magiari buruz dotore -eta in crescendo- diharduen pelikula ona.\n2014/10/29: Magical girl\nOso ona! Badu zerbait pelikulak, berezia egiten duena, eta nik uste tonoa dela, pelikularen tonoa. Almodovarrena izan zitekeen istorio melodramatiko bat abiapuntu gisa hartuta, kontatzeko tono askoz sosegatuagoarekin, emaitza berezia lortzen du. Ikustekoa!\n2014/10/22: Relatos salvajes\nOna. Batez ere, azken laburra gustatu zitzaidan, baina denek dute maila ona.\n2014/09/22 - 2014/09/29 (Zinemaldikoak)\nPasolini (A. Ferrara): Ona\nBoyhood pelikulako irudi bat\n[+gogoratzea ere merezi ez duten beste bi pelikula]\n2014/09/15: Boyhood (R. Linklater)\nHaurtzarotik nerabezarorako jauzia, bizitzari zentzua hartu nahi dion protagonistaren begietatik. Ona da pelikula, oso ona, baina saldu zidaten maisulanetik urrun samar geratu zait (akaso, espektatiba handiegiak nituen). Nire ustez, guraso bananduen pertsonaietan dago pelikula honen altxorra: ondo baino hobeto definituak, bata besteari kontrajarriak, bizitzaren filosofia (ustez) desberdinei atxikita bakoitza. Bizitzaren absurdua, poliki kontatua (eta 12 urteko errodaje baten beharrik gabe egin zitekeena, emaitzari kalterik eragin gabe).\n...iruzkin gehiago jarraian...\n2014/09/12: Cinema Paradiso (G. Tornatore)\nBikaina! Pelikularen 25. urteurrenaren harira, pantaila handian ikusi ahal izan dugu Tornatoreren (iadanik) klasikoa. Zinearen magiari buruz, maitasunari buruz, bizitza triste eta eder honi buruz. Ez galtzekoa! Alfredo zaharrak Totori esaten dionak laburbiltzen du ondoen pelikula: "Hagas lo que hagas, ámalo".\n2014/07/10: Solo los amantes sobreviven (J. Jarmusch)\nOso ona. Estetikoki zoragarria. Urteko onenen artean.\n2014/06/20: Her (S. Jonze)\n2014/05/27: Viva la libertà (R. Andó)\nPelikula atsegin eta ikuserraza egin du zuzendari italiarrak,\nViva la libertà filmeko fotograma bat\n"La gran belleza"k bogan jarri zuen aktore italiarra (Toni Servillo) protagonista (bikoitz) gisa duela. Trukatutako bikien istorio topikoegia oinarri hartuta, gaur egungo politikarien ausardia eta irudimen falta kritikatzen ditu, txukun batzuetan, errazkerian eroriz besteetan. Pelikulan zehar inplizitu samar geratzen den bikien arteko harremana da, agian, zinta honen lorpenik handiena.\n2014/05/20: 10.000 km\n10000 km filmeko fotograma bat\nBikote egonkor batean bitako batek urrutira joan beharrak harremanean sortzen dituen arrakalei buruzko pelikula oso ona. Bi aktorerekin eta bi barne-lokalizaziorekin (hemengo etxea eta hango etxea) soilik egindako filma. Bikaina da mutilaren interpretazioa, aparta kontatzeko modua (interneteko mezu/bideo eta abarrak bikain baliatuz) eta ia tatxarik gabekoa gidoi benetan sinisgarria. Hasiera miresgarria dauka, eta ez bereziki plano-sekuentzia bakarrean eginda egoteagatik.\n2014/05/16: Aprendiz de gigoló (J. Turturro)\nWoody Allen bere aldamenean aktore-lanetan jarrita, maisuaren lekukoa hartu-nahia-edo marraztu du\nTurturrok pelikula atsegin honetan, Allenen oso estiloko lana onduz. Elkarrizketa zirtolariekin, baina gehitxo aurreikus daitekeen istorioaren garapenarekin, sexuaren eta laztantzearen eta laztanduak izatearen beharraren eta bakardadearen eta maitasunaren inguruan hausnarka jartzen gaitu zuzendariak, gutxitxo ernegatzen gaituen zinta honekin. Allenen pertsonaia miresgarria (eta honen interpretazioa) da, agian, pelikulako gauzarik aipagarrienetakoa, eta gai hauek lantzeko, errazkerian eroriz, judu ortodoxoen muturrera joan beharra ahulgunerik handiena.\nOna iruditu zait Truebako Ostegunen baitan ikusitako dokumental hau. Plano fijo irekiekin, argazki dotorearekin, fluoreszente zaharren argiarekin eta sotiltasun handiarekin, Madrilen martxan dagoen X zinemako sala bakarra markotzat hartuta, haren inguruan biltzen den jendearen erretratatu, batzuetan umoretsua, besteetan garratza egiten du zuzendariak, pertsonak pertsonaia bihurtuz (oso modu naturalean, oro har). Plano batzuen gehiegizko luzapena eta bikote protagonistaren istorioaren indar txikiegia dira, agian, bigarren mailako aktoreek pertsonek eta hauen arteko elkarrizketa ia surrealistek sostengatzen duten pelikula bitxi honen ahulgunerik handienak.\n2014/05/10: 10.000 noches en ninguna parte\nEstetikoki ederra da, kontatzeko modua ere berezia dauka eta badu mamia. Musika eta soinuaren erabilpen dotoreak dauzka, eta aktoreak ere bikain ari dira (aipagarria Andrés Gertrúdixen eta Susi Sánchezen lana). Pelikula ona izateko ia osagai guztiak ditu, eta ona da, baina badu zerbait belarrira kirrinka egiten didana: "a qué huelen las nubes" edo "te gusta conducir" estiloko plano horiek agian, edo Lola Dueñas aktorearekin "bizi" duen harreman infantilegia beharbada, edo bukaeran dena bukatzeko behar hori, edo... Hala ere, gogoan hartzeko bi eszena baditu gutxienez: anai-arrebek amarekin jatetxean egiten duten bazkariarena, eta "Jeanette momentu" zirraragarria. Pelikula ona, alegia, baina...\nGran Hotel Budapest filmeko fotograma\n2014/05/07: Gran Hotel Budapest\nEstetika txundigarria daukan pelikula ona, barre handiegirik gabe, baina irribarrea ahoan ikusten dena. Mami gutxiegi, hala ere, nire gusturako. Forma aldetik bikain, baina fondo aldetik urri, alegia.\n2014/04/12: La imagen perdida\nStop motion bidez egindako dokumentala, Camboyako sarrarskiari buruzkoa. Panpinen eta artxiboko irudien bidez soilik egindako pelikula honek badu mamia, baina forma berritzaileak ez nau asebete.\n2014/03/21: Nebraska (A. Payne)\nNebraska pelikulako fotograma bat\nBikaina. Agian, aurten zinematan ikusi dudan pelikularik onena (oraingoz). Istorio txiki eta hunkigarria, bere txikian, handia. Zuri-beltzeko argazki zoragarriarekin eta aktore bikainekin, poliki baina zuzen, sotilki, egiten du ikuslearen bihotzerainoko bidea, gidoiak dituen jauzi txiki baina esanguratsuen erritmoari jarraika. Familia-harremanen eta Estatu Batuetako lurralde zokoratuenen erretratu zoragarria.\n2014/03/12: Joven y bonita (F. Ozon)\nOso ona. Prostituta gisa lan egitea erabakitzen duen hamazazpi urteko neskatilaren istorioa. Abiapuntu hau ondo justifikatu gabe hasten da pelikula, baina hori irentsiz gero, dotore egiten du aurrera, sinesgarritasun handiarekin. Tabu eran bizi dugun gai arantzatsu bati buruzko oso pelikula ona.\n2014/03/13: La venus de las pieles (Polanski)\nOna. Zinea, antzerki eran.\n2014/02/24: Oslo. 31 de agosto (J. Trier)\nIa urtebete drogarik probatu gabe daraman drogazale baten 24 orduko eguna kontatzen du pelikulak, baita dotore kontatu ere. Jendearen eguneroko bizitzaren hutsaltasuna azaleratzen du, suizidioarekin tentatuta dabilen protagonistaren atzetik. Ondo kontatua, su-itzalgailuen eszena benetan ederra aipatuko nuke, gogoan hartzeko modukoen artean txertatua geratuko zaidana ziurrenik. Aktore protagonistaren lana ere txapela kentzekoa da.\n2014/02/20: Gente en Sitios (Cabestany)\nFama handiarekin zetorren Donostiara, ahoz ahokoaren (txioz txiokoaren) bidez goraipatua, baina usteak erdia ustel, eta halaxe joan zen atzokoa ere. Lagun koadrila batek grabatuta dirudien pelikula honek ez du estetikan erreparatzen. Zuzendariari pereza ematen omen dio planoak prestatzeak, iluminazioan eta soinuan erreparatzeak... Halakoetan, zer esan, gutxienez edukia ona izan dadila, ezta? Ba ezta hori ere! Martes y trece txarrenen edota José Motaren pareko esketxak, bata bestearen atzetik jarrita. Aitortu beharra dago: bizpahiru onak dira, baina beste gehienak... Gaur egungo gizartearen edo pentsakeraren edo heriotzaren edo harremanen halako hausnarketa bat ikusi duten bisionarioentzat, zer esan, oparitzeko mesedez euren betaurrekoak. Ados. Presupuestorik gabe egin da, mediorik gabe, ados. Badu meritua. Baina batak ez du bestea kentzen. Surrealismoan eta absurdoan, benetan diotsuet, nahiago ditut Faemino eta Cansado. Mila bider nahiago! Hala ere, mila esker Sade Cine-ri halako proposamenak (zuzendari eta guzti) ekartzeko egiten ari den ahaleginagatik! Pelikula eskasa izanda ere, beti dago ikasteko zerbait!\n2014/02/07: Historia de la meva mort (A. Serra)\nTruebako ostegunen baitan ikusi dugu Locarnoko sari nagusia irabazi zuen film hau, SadeCines egiten ari den ahaleginari esker. Bere osoan, nire iritziz, ez du ezer asko balio pelikulak, baina baditu detaile/eszena gogoangarriak. Interesgarriena, zalantzarik gabe, pelikula amaitutakoan iritsi da: zuzendariarekin solasaldia. Espainiar estatuko zine guztia kaka zahar bat dela esanez eta berea maisulan bat, horrela hasi da bere interbentzioa, pentsa! Bilbotar itxura horren atzean, ordea, diskurtso artistiko sendoa dauka kataluniarrak (batzutan iraingarria ere badena), eta zentzuzko gauzak esaten ditu. Esaterako, inozentzia ezin dela interpretatu, kontraesan bat dela inozentzia interpretatu nahi izatea, eta inozentzia irudikatzeko askoz hobea dela inozentzia hori berezkoa daukan aktore ez-profesional batekin jardutea. Benetan gustagarria izan da berari entzutea. Hala eta guztiz ere, bere teoria artistikoa praktikan jartzerako orduan lortzen duen produktuak, nire uste apalean, ez du funtzionatzen inondik inora.\n2014/01/27: El lobo de Wall Street (Scorsese)\nBaditu une barregarriak Scorseseren azken pelikulak, eta aktoreen lana ere aipagarria da, baina kontatzen duena kontatzeko hiru orduko pelikula egitea gehiegizkoa da, (bi ordura ekarri izan balu, gaitzerdi) eta ez du entretenimenduaz harago gauza handirik eskaintzen.\n2014/01/15: A propósito Llewyn Davis (Coen anaiak)\nOhi baino intimistago eta pausatuago Coendarrak, baina pertsonaia memorableekin (aktore bikainekin eta musika zoragarriarekin) orain ere, oso ona zorterik gabeko folk kantari bati buruzko euren azken pelikula.\nMusikaren jatorrizko bertsioak erreprodukzio-zerrenda honetan entzun ditzakezu.\n2014/01/18: Antes del anochecer (Linklater) [2013koa]\nBi haurren gurasoen arteko tirabirak, artifiziorik gabe emanak. Emakumeen eta gizonen kezkak eta beldurrak, eta euren arteko desberdinatasunak, ipurdi bistan uzten dituen oso pelikula ona. Aktoreen lan bikainarekin, eszenaratze xume-xumearekin eta dialogo zorrotzekin ondutako filma. Akzio bila bazoaz, hau ez da zure pelikula, baina aitatasunaz edo amatasunaz, amodioaz, sexuaz, eta baita heriotzaz ere hausnartu nahi baduzu, ez egin kale!\n2014/01/20: Nymphomaniac Vol. 1 (Lars Von Trier)\nEstetikoki aipagarria, baina kontatzen duenak ez du ekarpen interesgarririk. Gogoangarria da, hala ere, emazte mindua bere hiru seme-alabekin aita eta maitalea dauden apartamentura joaten deneko eszena bikaina.\n2014/01/23: La plaga (Neus Ballús) [2013koa]\nFikzio moduan egina dagoen dokumental txukun honek ez nau asebete, ez nau konbentzitu. Bizitzaren petralkeriak harrapatuta dauzkan pertsonak, aktore lanetan jarrita, artifiziala egin zait pelikula, faltsu usaina hartu diot, eta iruditu zait ez ote zuen hobe, drama hau benetako aktoreekin errodatu balu, eta errealitate petralaren istorio sinesgarriagoa sortu horrela.\nBy Bertol Arrieta ordua: urtarrilak 24, 2014\nEtiketak: 2014, kritika, zinea\nHarri txintxarren terapia


[PODKAST-a] 6 kolore 6 balore proiektuaren inguruan Yogurinarekin hizketan\nOraingo honetan beste elkarte eta pertsonekin batera tartean Pirritx Porrotx eta Marimots, 6 kolore 6 balore proiektua jarri du martxan Yogurinha Borovak Bilbon. Kolore bakoitza balio batekin lotu, kalera irten eta prestaketa guztiak egin ostean elkarte ugariz ingururatuta ANIZTASUNA-ren aldarria plazaratu du Bilboko txoko desberdinetatik Euskal Herri eta Mundu osora!\nPandemiaren erdian, Bilboko hiriaren dinamizazioa sustatzen duten espazio publikoko sormen eta kultura sektoreen proiektuetarako deialdia luzatu zuen Bilboko udalak, Bilbao Aurrera Planaren baitan, 2020. urteko udazkenean. Horren harira, Yogurinha Borova Katxiporretako Pirritx, Porrotx eta Marimotots pailazoekin harremanetan jarri, eta “6 BALORE, 6 KOLORE, BILBO MILAKOLORE” egitasmoa gauzatu dute elkarlanean hiriko beste 8 eragileekin batera. Bilboko sei gune desberdinetan, aldez aurretik iragarri gabe, 6 abesti eta dantza interpretatu eta grabatu dituzte, ostadarraren 6 kolore eta 6 balore azaleratuz eta aldarrikatuz modu ikusgarri, koloretsu eta alaian. Orotara 7 bideoklip osatu dituzte eta zazpigarrenak, “Maitasunaren ostadarra”-k, proiektuaren kolore eta balore guztiak jaso ditu. Azken honetan Eneko Axpek, “Maisha” musikariak, hartu du parte San Franciscon (A.E.B). Grabaketaz eta edizioaz Alex Argoitia “Cinemafilmak” arduratu da. Segurtasun eta osasun protokoloak Panpotx Kultur Elkarteak gauzatu ditu.


Guztira 391 emaitza\nProiektu inspiratzailea: Matematika modan\n2021-3-22 - Portada berriak\nEgileak: Jonatan, Oihana eta Maite. Eremua: Matematika. Maila: DBH3 - DBH4 Erronka: Matematikak modan zer eragin duen ikertu nahi dugu. Horretarako, aldizkarietako argazkietan agertzen diren soinekoen eta osagarrien forma geometrikoak klasifikatuko ditugu. Irakasleentzako oharrak: Zientzia eta teknologian proiektuka lan egiteak ...\nEgileak: Jonatan, Oihana eta Maite. Eremua: Matematika. Maila: DBH3 - DBH4 Erronka: Matematikak\n2021-2-5 - Ekinean\nUzuri Albizu Mallearen ahotsa oso ezaguna da arabar askorentzat, Hala Bedi irratiko esataria baita. Estitxu Villamor Lomasekin batera aritzen da, eta haien saioetan nabarmen antzematen dira ikuspegi feminista eta espiritu kritikoa. Gainera, bata matematikaria eta bestea fisikaria izanik, zientziaz ere ...\n, zientzietara bultzatzeko joera dago. Gainera, ni baino bost urte zaharragoa den lagun batek matematika egin\nteorikoari eta matematika diskretuari egindako ekarpen oinarrizkoengatik, eta horiek matematika modernoaren\n2020-1-3 - Ekinean\ndute umetan edo gaztetan gorroto zituztela Matematikak, baita zientziazaleak izanda ere. Lore Zumeta Olaskoaga\nRobert Langlands kanadiarrak irabazi du 2018ko Abel saria\n2018-3-21 - Albisteak\nLetren Akademia Robert Langlands matematikariak jasoko du 2018ko Abel saria, Matematikaren hainbat\n2021-1-22 - Albisteak\nMichigango Unibertsitateak AEBko STEM arloko langileei (zientzia, teknologia, ingeniaritza eta matematika) egindako inkesta baten arabera, beren burua LGTBIQ taldekotzat dutenek gainerakoek baino bereizketa handiagoa pairatzen dute, aintzat hartu dituzten alderdi guztietan: lan egiteko eta baliabideak eskuratzeko aukerak, bilakaera pertsonala, onar\nmatematika) egindako inkesta baten arabera, beren burua LGTBIQ taldekotzat dutenek gainerakoek\nErronkak gustuko badituzu garaiz zaude Clay Matematika Institutuak eskaintzen duen saria [1\n2022-6-23 - Albisteak\nEHUko eta Aranzadiko ikertzaileek egindako azterketa batek agerian jarri du Euskal Herriko nerabeek biodibertsitatearen ezagutza mugatua dutela, batez ere bertoko animalia eta landareei dagokionez. Gazteen artean analfabetismo ekologikoaren zantzuak ikusi dituzte, eta biodibertsitatearen eta klima-larrialdiaren baitan, gizartean ezagutza hori bultzatzea ...\nikasten, kanpo-espazioetan egin behar da. Eta matematika edo ingeleseko klaseak prestatzen diren


Circuito Corto - Bazkideak\nFundazio pribatu bat da, irabazi asmorik gabekoa eta helburu nagusi bezela nekazaritzako garapena laguntzea duena, nekazari, abeltzain eta baso lanbidea azpimarratuz, horretarako prestakuntza, modernizatze, produktibitate, errentagarritasun, enplegu, lan osasun, emakumezkoen onarpen eta mantentzea eta aukera berdintasuna, etab. bultzatuko duten akibitateak sustatuz.\nEsperientzia luzea du nekazaritzako produktuen sustapen eta merkaturatze eremuan, landa-turismoan, teknologia berrietan, nekazaritza prestakuntzan edo nekazari emakumeen jabe egitearen inguruko eximen eta proiektu berritzaileak sustatzen.\nNafarroako Gobernuko Landa Garapen eta Ingurugiro Departamentuarekin elkarlanean aritzen da eta 16 teknikoz osatutako lantaldea du.\nHelbidea: Calle San Fermín, nº32 bajo\n31003 - IRUÑEA (NAFARROA)\nTelefono zenbakia: 948 15 15 50\nFax: 948 23 14 41\nLa Sociedad de Infraestructuras Rurales Aragonesa, S.A. enpresa publiko bat da, %100eko kapitala Aragoiko Gobernuarena Nekazaritza eta Elikadura Departamentura esleitua.\n2000.urtean sortua, 240 pertsonako lantalde bat dauka eta jarduera lerro nagusiak hauek dira:\n· Abeltzain azpiproduktuen bilketa.\n· Abeltzain osasun zerbitzuak.\n· Nekazaritza zerbitzuak.\n· Lur zatien ureztatze eta kontzentrazioa.\n· Obretako segurtasun eta osasen eta inguruneko zaintza koordinaziorako laguntza .\n· Finka eta nekazaritza guneen kudeaketa.\n· Elikagaien sustapena.\nEsperientzia piloto eta proiektu berritzaileetan esperientzia du eta proiektu eUropearretan parte hartzen du.\nHelbidea: Trovador Eraikuntza\nAntonio Beltrán Martínez Enparantza 1, 3º\n50002 – ZARAGOZA (ARAGOI)\nTelefono zenbakia: 976 30 22 68\nFax: 976 21 42 40\nItsasmendikoi, Centro Integral para la Formación, Inserción y Desarrollo Rural del Gobierno Vasco.\nElkarte publiko gisa eratuta dago, Eusko Jaurlaritzako Ingurumen Lurralde Plangintza, Nekazaritza eta Arrantza Sailaren menpe eta xede gisa Euskal Autonomia Erkidegoko landako eta itsasertzeko eremuen prestakuntza, sustapen eta garapenerako zentro integrala izatea da.\nElkarte honek lau prestakuntza-zentro eta hiru zentro kolaboratzaile ditu. Esperientzia zabala du nekazaritzako sustapen eta merkaturatze eremuan, IKT-en erabilpenean, nekazari emakumezkoen zereginaren sustapenean eta gazteen gehitzea nekazaritza eta arrantza sektorean garatutako proiektu berritzaileetan. Europear eta nazioarteko lankidetza proiektu ugaritan parte hartu eta buru izan da.\nHelbidea: IMK Arkaute\n01192 - ARKAUTE (Araba)\nTelefono zenbakia: 945 285 387\nFax: 945 284 955


topic_facet:"Mekanizazioa (Heziketa Zikloa). Erdi maila" topic_facet:"Elektrizitatea eta automatismo elektrikoak (Modulua)" topic_facet:"Fabrikazio Mekanikoa (Lanbide Arloa)" topic_facet:"Sistema Elektrikoaren eta Elektronikoaren Muntaia eta Mantentze Lanak (Modulua)" topic_facet:"Fabrikazio mekanikoko produkzioaren programazioa (Heziketa Zikloa). Goi maila" topic_facet:"Industria-robotika (Modulua)" topic_facet:"Lanbide Heziketa" topic_facet:"Fabrikazioaren Automatizazioa (Modulua)" topic_facet:"Muntaia- eta mantentze-lan elektriko/elektronikoak (Modulua)" author_facet:"Urresti, Igor" genre_facet:"Curriculumeko baliabideak"\nProposatutako gaia: Mekanizazioa (Heziketa Zikloa). Erdi maila Proposatutako gaia: Elektrizitatea eta automatismo elektrikoak (Modulua) Proposatutako gaia: Fabrikazio Mekanikoa (Lanbide Arloa) Proposatutako gaia: Sistema Elektrikoaren eta Elektronikoaren Muntaia eta Mantentze Lanak (Modulua) Proposatutako gaia: Fabrikazio mekanikoko produkzioaren programazioa (Heziketa Zikloa). Goi maila Proposatutako gaia: Industria-robotika (Modulua) Proposatutako gaia: Lanbide Heziketa Proposatutako gaia: Fabrikazioaren Automatizazioa (Modulua) Proposatutako gaia: Muntaia- eta mantentze-lan elektriko/elektronikoak (Modulua) Egilea: Urresti, Igor Generoa / Forma: Curriculumeko baliabideak\n1 Automatizazioa eta robotika industriala (Heziketa Zikloa). Goi maila 1 Elektrizitatea eta Elektronika (Lanbide Arloa) Elektrizitatea eta automatismo elektrikoak (Modulua) Fabrikazio Mekanikoa (Lanbide Arloa) 1 Fabrikazio Mekanikoko Sistema Automatikoen Programazioa (Modulua) Fabrikazio mekanikoko produkzioaren programazioa (Heziketa Zikloa). Goi maila Gehiago ... Fabrikazioaren Automatizazioa (Modulua) 1 Galdaketa eta pulbimetalurgiaren bidezko produkzioa (Heziketa Zikloa). Goi maila Industria-robotika (Modulua) 1 Instalazioa eta mantenimendua (Lanbide Arloa) 1 Lan giroko harremanak (Zeharkako Ikasgaia) Lanbide Heziketa 1 Linea Automatizatuen Eroapena eta Mantentze Lanak (Modulua) 1 Mantentze-lan elektromekanikoa (Heziketa Zikloa). Erdi maila Mekanizazioa (Heziketa Zikloa). Erdi maila 1 Mekatronika Industriala (Heziketa Zikloa). Goi maila Muntaia- eta mantentze-lan elektriko/elektronikoak (Modulua) 1 Produkzioko Sistema Automatikoen Muntaia eta Mantentze Lanak (Modulua) Sistema Elektrikoaren eta Elektronikoaren Muntaia eta Mantentze Lanak (Modulua) 1 Sistema Hidraulikoaren eta Pneumatikoaren Muntaia eta Mantentze Lanak (Modulua) 1 Sistema automatizatuak (Modulua) Guztiak ikusi ... gutxiago ...


PDF (759 KB - 16 orri.)\nDiru-sarrerak bermatzeko eta Gizarteratzeko abenduaren 23ko 18/2008 Legeak honako baliabide hauek arautzen ditu: bazterkeria-arriskua prebenitzekoak, bazterkeria pertsonala nahiz gizarte- eta lan-arloko bazterkeriako egoerak arintzekoak, eta herritarren gizarte-eskubideak benetan baliatzeko behar adina baliabide pertsonal, sozial edo ekonomikorik ez dutenen gizarteratzea erraztekoak.\nGizarte Larrialdietarako Laguntzak dira (GLL), hain zuzen ere, Gizarteratzeko eta Diru-sarrerak Bermatzeko abenduaren 23ko 18/2008 Legean jasotako prestazio ekonomikoetako bat; eta, Diru-sarrerak bermatzeko errentarekin eta Etxebizitzatako gastuetarako prestazio osagarriarekin batera, gizarte-marjinazioko egoerak prebenitu, saihestu edo leuntzera zuzenduta daude. GLLak 44. artikuluan daude definiturik, honela: prestazio ekonomikoak dira, baina ez dira aldian-aldian emango, eta haien hartzaileak hauek izango dira: nahikoa baliabiderik ez daukatenak gizarte-bazterkeriaren egoerak prebenitzeko, saihesteko edo leuntzeko beharrezko diren gastu espezifikoei –ohikoei zein apartekoei– aurre egiteko.\n18/2008 Legea garatzearren, 4/2011 Dekretua onartu zen, urtarrilaren 18koa, Gizarte Larrialdietarako Laguntzei buruzkoa. Han daude arauturik laguntzok, han dago zehazturik zein kontzeptu biltzen dituzten, eta han dago azalduta, Euskal Autonomia Erkidego osorako, jaso nahi dituenak zein baldintza bete behar dituen.\n18/2008 Legeko 88.d) artikuluan aurreikusita dagoenez (azaroaren 24ko 4/2011 Legean duen idazketaz ari gara, Gizarteratzeko eta Diru-sarrerak Bermatzeko Legea aldatu egin baitzen haren bidez), autonomia-erkidegoko udalei dagokie halako laguntzetarako eskariak jasotzea, izapidetzea, aitortzea, ezetz erantzutea eta ordainketak egitea. GLLetarako urteko baliabide ekonomikoak Eusko Jaurlaritzak banatzen ditu udalen artean, hark egiten du transferentzia, betiere GLLak arautzen dituen 4/2011 Dekretuan dakarren prozeduraren arabera.\nIndarrean jarri zenez geroztik, 4/2011 Dekretuak ondo erakutsi du tresna baliozkoa eta eraginkorra dela GLLak arautzeko. Edonola ere, eskarmentuak erakutsi digu legean badirela gauza batzuk aldatu beharrekoak, bi helburuok lortuko baditugu: alde batetik, neurri batzuk hartu behar dira laguntza hobeto banatzeko, bai baitira behar bezala bete gabeko txirotasun-modu berriak, gizarte-eskari bat dakartenak, erantzun beharrekoa, eta, gainera, laguntzetarako irispidea egokitzeko aukera egon behar du laguntzen egokitasunaz egiten den balorazio profesionalaren arabera; eta, bestetik, toki-erakundeen eta Eusko Jaurlaritzaren artean dirua transferitzeko eta informazioa bidaltzeko prozedura arrazoi legez antolatu behar da, GLLen kudeaketak ez dezan administrazio-lan handiagorik ekarri eta administrazio eskudunek ez dezaten funtzionamendua aldatu beharrik izan.\nEuskadiko Toki Erakundeei buruzko apirilaren 7ko 2/2016 Legeak esparru juridiko propioa ematen die euskal udalerriei, eta, haren bidez, segurtasun juridikoa eta eskumenak argitzea. Lege horrek, gainera, autogobernurako aukera ematen die, bai eta haien helburu nagusia betetzekoa ere, hau da herritarren eskaerei erantzutea. Hain zuzen, legeek edo foru-arauek udalerriei eman diezazkieketen eskumen propioen artean, aipatu legearen 17. artikuluan honako hauek jasotzen dira: diru-sarrerak bermatzearen eta gizarteratzearen arloa antolatzea, programatzea eta kudeatzea. Halaber, kontuan hartu behar da lege horren zortzigarren xedapen iragankorrak beharrezkotzat jotzen duela Diru Sarrerak Bermatzeko eta Gizarteratzeko euskal sistema berrikustea, eta konpentsazio-mekanismo bat ezartzen du aldi baterako, zenbateko gehigarriak emateko udalerriei, baldin eta Autonomia Erkidegoaren Administrazio Orokorraren gizarte larrialdietarako laguntzen hasierako esleipenak baliabide gehiagorekin osatzen badituzte.\nBestalde, Etxebizitzari buruzko ekainaren 18ko 3/2015 Legeak etxebizitza legez okupatzeko eskubide subjektiboa aitortzen du, eta, ordezko aukera modura, laguntza ekonomiko batzuk ezartzeko bidea ere zabaltzen du eskubide subjektibo hori asetzeko. Momentu honetan, Etxebizitzatarako Laguntza Ekonomiko berria garatzen duen dekretu-proiektua ari da tramitatzen. Haren erregelamendu-xedapenak indarrean sartzen direnean, eta betiere abenduaren 23ko 9/2015 Legearekin bat etorriz –lege horretan onartzen baitira EAEko 2016ko aurrekontu orokorrak–, ez da jada Etxebizitzatarako Laguntza Osagarri berririk aitortuko. Hori dela-eta, dekretu-proiektu horrekin bat eginik, GLLen eta bihar-etziko Etxebizitzarako Laguntza Ekonomikoaren arteko bateragarritasuna ere arautu beharra dago, etortzekoa baita laguntza berri hori, etxebizitza legez okupatzeko eskubide subjektiboa ase beharrez (4. artikuluko 3. paragrafoa).\nGizarteratzeko Erakunde arteko Batzordeak, 2015eko azaroaren 24ko bileran, dekretuan aldaketa batzuk egiteko proposatu zuen, laguntzen kudeaketa eraginkorra hobetzen dutenak, GLLak osorik arautzeko beste dekretu baten beharrik izan gabe. Aldaketa horiek proposatu zituzten honako hauek aintzat hartuta: batetik, 4/2011 Dekretuaren egokitzapena zela-eta Eusko Legebiltzarreko Osoko Bilkurak egin zuen legez besteko 23/2015 Proposamena, 2015eko martxoaren 5ekoa; eta, bestetik, Kontrol Ekonomikoko Bulegoaren ekonomiako/arauketako txostenak; hain zuzen, Enplegu eta Gizarte Politiketako Sailak urtero egiten duen aginduarekin bat etorriz, zeinaren bidez zehazten baita gehienez ere zenbat diru egongo den GLL barruko gastu bakoitzerako, laguntza horiek emateko onartutako kredituen banaketa eta EAEko lurralde historiko eta udal bakoitzari dagokion aurrekontu-muga.\nEusko Legebiltzarreko Osoko Bilkuraren legez besteko 23/2015 Proposamen horrek, zehatz-mehatz, honela dio: «Eusko Legebiltzarrak Eusko Jaurlaritzari eskatzen dio, kontuan hartuta Jaurlaritzak berak eta gizarte-erakundeek eginiko txostenak, zeinean agerian uzten baitira pobrezia eta gizarte-bazterketa eragiten duten estaldurarik gabeko errealitate eta behar berriak, behar diren urratsak egin ditzala 2015eko urte honetan 4/2001 Dekretua aldatzeko, gizarte-larrialdietarako laguntzak eskuratzea izan dezaten likideziarik ez daukaten pertsonek gizarte-bazterketako egoerak, eta estaldurarik gabeko pobrezia-egoera berriak, aurreikusten edo arintzen dituzten berariazko gastuei erantzuteko.»\nEta asetu gabeko premien artean, Legebiltzarreko bilkurak berak aipatu ditu, berariaz aipatu ere, txirotasun energetikoko egoerak. Horra hor zergatik garatzen den 3. artikuluko berariazko gastuen kontzeptua, hain zuzen ere energia-gastuetarako berariazko kontzeptu bat sortzeko, eta, hartara, GLLetan erantzuna emateko. Hala, a) letran, «ohiko etxebizitza edo bizilekua eduki eta mantendu ahal izateko beharrezkoak diren gastuei» buruz ari den horretan, 3) paragrafoan, bada berariazko gastu bat energia-gastuetarako. Han, bilduta daude elektrizitate-, gas- edo etxerako beste erregai-horniketa batzuetarako gastuak. Eta 3) paragrafo horretan datozen gainerako gastuak –«ur-, estolderia- eta zabor-gastuak, baita ondasun higiezinen gaineko zergari dagozkionak ere, ondasunak landa- zein hiri-eremukoak izan»– 4) paragrafoan daude bilduta. a) letran bertan, 6) paragrafoa sortzen da, zeinak etxebizitzarekin loturiko beste gastu batzuk hartzen duen kontuan, esate baterako: jabekideen erkidegoko kuota eta etxebizitzaren segurtasunarekin lotutako gastuak (etxeko asegurua edo eraikinaren ikuskapen teknikoa).\n5. artikuluko 2. paragrafoan, berriz (onuradunei buruzkoa da), jartzen du babes ofizialeko etxebizitza bat alokairuan edo jabetzan dutenek -eta berdin dio nork sustatu duen: Eusko Jaurlaritzak, beste herri-administrazio batzuek, edo Eusko Jaurlaritzaren menpeko beste erakunde batzuek- aurrerantzean ezingo dutela laguntzarik eskatu alokairuko gastuak ordaintzeko edo ohiko etxebizitza edo bizitokia eskuratzearren hitzartutako kredituen interes- edo amortizazio-gastuak ordaintzeko. Baina pentsatu da pretzeptu horretan bertan tarte bat bai utzi beharra zegoela, salbuespen modura, alokairua edo hipoteka ordaintzeko eskura ahal izan daitezen GLLak; hori bai, udalerri bakoitzeko oinarriko gizarte-zerbitzuek ondo iritzi beharko diote, eta, gainera, egiaztagiri gisara, eskabide-espedienteari txosten soziala erantsi beharko zaio. Era berean, etxebizitza bat jabetzan edo usufruktuan edukita beste etxebizitza baten alokairu-gastuei aurre egiten laguntzeko aukerari dagokionez, desgaitasun-egoerak jasotzen dira, berariaz, salbuespen-kasu gisa.\n«Txirotasun-egoera berrietan», bada orain arte gizarte-laguntzen beharrik izan ez eta, krisi ekonomikoa dela-eta, ustekabeko arazoak dauzkanik hipoteka ordaintzeko. Horregatik, 12. artikuluko c) paragrafoko mugaketa aldatzen da, eta handitzen da hamabi hilabetetik bost urtera gizarte-larrialdietako laguntzak jasotzeko gehieneko epea ohiko etxebizitza edo bizitokia eskuratzeko hitzarturiko kredituen interes- edo amortizazio-gastuak ordaintzeko.\nBaliabideak eta ondarea zehazteaz den bezainbatean, 4/2011 Dekretuko 13. artikuluak Diru-sarrerak Bermatzeko Errentari buruzko Dekretuko III. kapituluko 2., 3. eta 4. ataletara igortzen gaitu (147/2010 Dekretua, maiatzaren 25ekoa). Diru-sarrera zenbatezinak, berriz, 147/2010 Dekretuko 21. artikuluan daude arauturik. Lanerako Diru-sarrerak Osatzeko Errentaren kasuan, gainera, abenduaren 23ko 18/2008 Legeko 20. eta 53. artikuluen arabera, diru-sarrerak bermatzeko eta gizarteratzeko baldin bada, enplegurako pizgarriak indartzearren, eskura dauden baliabideen zenbaketatik kanpo geratuko dira eskatzaileari edo haren bizikidetza-unitateko beste pertsona batzuei dagokien norberaren edo besteren konturako lanetik eratorritako diru-sarreren portzentaje jakin batzuk, eta pizgarri hori aldi baterakoa izango dela adierazten du, gehienez ere hogeita lau hilabetekoa, beste hamabi hilabetez luzatu ahal izango bada ere, baldin eta Lanbide-Euskal Enplegu Zerbitzuak berariazko irizpen bidez ondo irizten badio. Zentzu horretan, halaber, dekretuaren garapen-aginduan zehaztuko da enplegurako pizgarri modura zein ehuneko utzi behar den zenbaketatik kanpora. GLLen kasuan, gaur egungo egoeran, enplegurako pizgarriari denborazko muga bat jarriz gero, kalte larriak eragingo genizkioke lan-merkatuan jarraitzea lortzen duen orori, baita soldata meharra izanda ere, eta are eta gehiago gizenduko genituzke, gainera, Legebiltzarreko bilkurak aipatu dituen txirotasun-modu berriak. Horregatik, 13. artikuluari bigarren paragrafo bat erantsiz, baliabideak zehazteko orduan enplegurako pizgarriaren kalkuluari bere horretan eusteko aukera eman dugu berariaz, harik eta, dekretua garatzeko agindu bidez, pizgarrien denborazko muga zehazten den arte.\nEta 13. artikulu horrek beste paragrafo baten beharra ere badu, argituko duena Etxebizitzarako Prestazio Osagarria diru-sarrera konputagarritzat hartu beharra dagoen. Esana dugu 4/2011 Dekretuak irakurlea 147/2010 Dekretura igortzen duela. Bada, horregatik, erakunde kudeatzaile batzuek ulertzen dute prestazio hori «arriskuan den jendea gizarteratzeko laguntza bat dela, xede horretatik banaezina», eta, hortaz, ezin dela zenbatu 147/2010 Dekretuko 21. artikuluan jarrita dagoen bezala. Baina prestazio hori –izenak berak dioen moduan– Diru-sarrerak Bermatzeko Errentaren osagarri bat da, eta, hortaz, diru-sarrera konputagarria ere bada. Horren ondorioz, hirugarren paragrafo berri horretan, etekin konputagarritzat joko dira Diru-sarrerak Bermatzeko Euskal Sistemako gainerako prestazioetatik datozenak ere, bai Diru-sarrerak Bermatzeko Errentatik datozenak, bai Etxebizitzarako Prestazio Osagarritik datozenak, bai eta Etxebizitzarako Prestazio Ekonomiko berritik datozenak ere.\nLaguntza ekonomikoetara iristeko baldintzak arautzeko orduan, garrantzi handiagoa eman behar zaio oinarrizko gizarte-zerbitzuetako profesionalek preskripzio teknikoan kasuan kasu egiten duten balorazioari, laguntzak eskuratzeko baldintzak betetzeak ez baitu beti esan nahi hori dela, derrigor, bazterketa-egoera batzuei erantzuna emateko modurik egokiena. Berez konplexua izanik, oso, eskabide guztiei erantzutea, funtsezkoa da profesionalen zereginari indar handiagoa ematea. Izan ere, funtsezkoa da haien partaidetzari garrantzi handiagoa ematea, arazoari aterabidea emateko lehentasunak GLLen egokitasunean oinarritzen baditugu. Zehazki, badira inguruabarrak edo aurrekariak, adierazten dutenak arriskua badagoela laguntzaren erabilera desegokia egiteko, premia-egoera arindu beharrean. Esandakoa kontuan hartuta, aurrerantzean, arau-testuaren 2. eta 21. artikuluen arabera, toki-erakundearen organo eskudunak ukatu ahal izango ditu prestazio ekonomikoak, baldin eta eskatzaileak haien premiarik ez badauka, oinarriko gizarte-zerbitzuen balorazio profesionala aintzat harturik, betiere.\nBestalde, baziren beste bi gauza ere errebisatu beharrekoak, alegia, erakunde kudeatzaileetarako eskatzen diren antolaketako eta funtzionamenduko baldintzak; eta udalei dirua transferitzeko prozedura eta haiek gastuen datuak eta agiriak bidal ditzaten prozedura. Bada, GLLei buruzko arauan egin ditugun beste aldaketa batzuk horretarako egin ditugu. Izan ere, 4/2011 Dekretuaren arabera, Eusko Jaurlaritzak transferitzen dituen baliabide ekonomikoak udalen eskuetara iristen dira, eta udalek, atzera, ordainketa egiaztatzeko informazioa eta agiriak bidali beharko dituzte; baina, benetan, udalerri batzuk mankomunitatetan daude antolaturik gizarte-zerbitzu guztiak kudeatzeko, baita GLLak kudeatzeko ere. Zehatz-mehatz mankomunitate hauek daude antolatuta: Arratia, Busturialdea, Durango, Enkarterri, Lea Artibai, Lea Ibarra, Mungialdea, Txorierri, Uribe Kosta, Aiztondo, Saiaz, Uli eta Bideberri. Eta, 18/2008 Legearen 89. artikuluan aurreikusitakoaren arabera, gainera, Arabako Lurralde Historikoaren udalerriek –Vitoria-Gasteiz izan ezik– GLLen kudeaketa ekonomikoa Arabako Foru Aldundiaren esku utzi dute, berariaz. Hau da, hainbat udalerrik kudeaketa-lanak udala baino goragoko beste toki-erakunde batzuen esku utzi dituzte, edo lan hori foru-aldundiari eskuordetu diote. Kudeaketa horren abantaila nagusia da baliabideak ahalik eta ondoen erabili ahal izatea da, dirua, langileak edo administrazio-baliabideak; ez da komeni, beraz, udal horiek guztiak barrutik eta kanpotik berrantolatzera behartzea, zertarako eta GLLak kudeatzeko soilik. Euskadiko Toki Erakundeei buruzko apirilaren 7ko 2/2016 Legeak berak indartzen du udalerrien autoantolaketarako ahalmena; izan ere, haren bidez, beren kabuz ezarriko dituzte antolaketa eta egitura administratiboak eta instrumentalak, beren eskumenak gauzatzeko beharrezkoak direnak. Era berean, autoantolaketarako ahalmen hori proiektatzen da zerbitzuak batera emateko formula asoziatiboak adosteko eskubidean, mankomunitate eta partzuergoen bidez. Hori guztia, foru-organo eskudunen laguntza teknikoa eragotzi gabe, dagokion lurralde historikoko udalerriek beren udal-eskumenak gauzatuko dituztela bermatzeko. Horregatik guztiagatik, bigarren xedapen gehigarri bat idatzi dugu, eta, han, aurreikusi dugu udalaz gaindiko erakunde kudeatzaileek ere parte hartu dezaketela, eta, udalek kudeaketa partekatzea erabaki badute dela mankomunitateak osatuz edo dela prestazioak aldundiari eskuordetuz, laguntzak, zuzenean, GLLak kudeatzen dituzten mankomunitateei edo foru-aldundiei ordain dakizkiekeela.\n32. artikuluan, ahaleginak egin dira dirua transferitzeko prozedura errazten. Hirugarren paragrafoa kendu da, eta, hortaz, kendu da, orobat, urte bakoitzerako aurreikusitako kopuruen banaketa-irizpideak berraztertzeko aukera, hau da, udal bakoitzari denbora-tarte horretarako atxikitzen zaizkion irizpideak doitzeko aukera; bestela, urtean erabiltzeko aurrekontu-mugak berritzea erabakitzen bada, erakunde kudeatzaileentzat nekezagoa delako egin beharreko aurreikuspenak egitea, –11. artikuluan jartzen duen moduan– «eskari-egile guztiei maila eta neurri berean erantzun behar dietenez». Azken batean, udalaren kudeaketa larri konplikatuko luke; udal bakoitzak funtsean lehentasunen eta minorazioen gaineko erabakiak hartzen jarduten duelako, onartu zaion asignazioaren arabera. Irizpideetan eta kredituetan edozein aldaketa eginez gero, momentu horretara arte kudeatutako espediente ia guzti-guztiak berraztertu eta, behar izanez gero, aldatu beharko lirateke. Indarrean den laugarren paragrafoan, hauxe zehazten da: udal bakoitzari esleitutako kopuruak hiru hilean behin transferituko dira, aurreko hiruhilekoan emandako laguntzen informazioa derrigor aurretiaz bidali beharrik gabe, edo horren mende egon gabe. Laugarren paragrafoko bigarren puntua mantentzeak, berriz, dagoeneko zentzurik ez du, behin hirugarren paragrafoa ezabatu ondoren.\nDatu eta agiri egiaztatzaileak bidaltzeko epeari dagokionez, orain arte, hiru hileroko dena delako ordainketa bidali eta hurrengo hamabost egunetan igorri beharra zegoen informazioa; baina, 33. artikuluan adierazten denez, hemendik aurrera, hiruhileko bakoitzeko lehen hileko estreinako hamabostaldian egin beharko da –hurrengo ekitaldiko apirila, uztaila, urria eta otsailaren amaiera–. Eta egindako gastua nola egiaztatu behar den ere zehazten da, erantsi dugun hirugarren paragrafo batean. Udaleko gizarte-zerbitzuen arduradunek egiaztatu beharko dute egindako hiruhileko gastua, nahikoa izango da hori; baina, egindako gastuaren urteko behin betiko egiaztapena, ordea, dena delako fede-emaile publikoak sinatu beharko du, hau da, udaleko kontu-hartzaileak.\nAzkenik, azken xedapenetatik lehenengoan aurreikusitako araubide osagarriaren arauzko erreferentzia eguneratu da eta eskabide-eredu normalizatua aldatu da (dekretuari erantsita dago). Izan ere, bi urtez behin auditoria bat egiten da, Datu Pertsonalak Babesteko Lege Organikoa betetzen ote den jakiteko; hortaz, aukera hau baliatu da, auditorian ikusitako neurri zuzentzaileak aplikatzeko.\nHorrenbestez, Enplegu eta Gizarte Politiketako sailburuak proposatuta, Euskadiko Aholku Batzorde Juridikoarekin bat etorriz, eta Jaurlaritzaren Kontseiluak 2017ko urtarrilaren 17ean eginiko bilkuran proposamena aztertuta eta onartuta, hau\nLehenengo artikulua.– Dekretuko 2. artikuluari hirugarren paragrafoa bat eransten zaio:\n«3.– Era berean, gizarte-zerbitzuen balorazioaren arabera erabakiko da ematea edo ez, dekretu honetako 10. artikuluko 1.c paragrafoan eta 21. artikuluko 1. paragrafoan zehazten den bezala».\nBigarren artikulua.– 3. artikulua beste era batera idatzita geratzen da:\n«3. artikulua.– Gastu espezifikoak.\nAurreko artikuluaren 1. paragrafoan aurreikusitakoaren ondorioetarako, honako gastu hauek hartuko dira gastu espezifikotzat –ohiko nahiz aparteko gastutzat–, gizarte-bazterkeriaren egoerak prebenitzeko, saihesteko edo arintzeko gastutzat, besteak beste:\na) Ohiko etxebizitza edo bizitokia eduki eta mantendu ahal izateko beharrezkoak diren gastuak, honako hauek barne:\n3) Energia-gastuak, elektrizitate-, gas- edo etxerako beste erregai-horniketa batzuek eraginak.\n4) Ura, estolderia eta zaborretarako gastuak, bai eta ondasun higiezinen gaineko zergari dagozkionak ere, ondasunak landa- zein hiri-eremukoak izan.\n5) Etxebizitzaren edo ohiko bizitokiaren bizigarritasunerako eta oinarrizko ekipamendurako beharrezko gastuak. Honako hauek hartzen dira mota horretako gastutzat:\n"Linea zuria" deituriko etxetresna elektrikoen gastuak.\nEtxebizitza egokitzeko edo konpontzeko gastuak.\nEtxebizitzan oinarrizko instalazioak egiteko gastuak.\n6) Jabekideen erkidegoaren kuotatik eratorritako gastuak, bai eta etxebizitzaren segurtasunarekin lotutakoak ere.\nb) Bizikidetza-unitateko kide batek edo gehiagok dituzten oinarrizko premiei buruzko gastuak, esate baterako: jantziak, hezkuntza eta prestakuntzakoak eta osasun-arretakoak, betiere sistema publikoek gastu horiek estaltzen ez badituzte.\nc) Aurretiaz egindako zorpetze-gastuak, a) eta b) letretan aipatutako gastu-kontzepturen batean sortuak, edo bizitzaren oinarrizko beste premia batzuei aurre egiteko gastuetarako.\nHirugarren artikulua.– 4. artikuluko 3. paragrafoa beste era batera idatzita geratzen da:\n«3.– Alokairuko gastuak ordaintzeko aurreikusita dauden gizarte-larrialdiko laguntzak ezin dira bateratu ez diru-sarrerak bermatzeko errentaren modalitate bakar batekin, ez eta Etxebizitzaren Legean jasota dagoen eskubide subjektiboa asetzeko etxebizitzatarako diru-laguntzarekin ere; ekainaren 18ko 3/2015 Lege horretan, etxebizitza legez okupatzeko eskubide subjektiboa baitago jasota.\nHalaber, ez dira bateragarriak izango Etxebizitzako Gastuetarako Prestazio Osagarriarekin Dekretu honetako 3. artikuluaren a) letran aipatzen diren gastuak, hots, etxebizitzaren gastuak ordaintzera bideratutako gizarte-larrialdietarako laguntzak.\nLaugarren artikulua.– 5. artikuluko 2. paragrafoa beste era batera idatzita geratzen da:\n«2.– Ezin izango dituzte baliatu alokairu-gastuak edo ohiko etxebizitza edo bizilekua erosteko hartutako kredituen interesetatik edo amortizaziotik eratorritako gastuak ordaintzera bideratutako gizarte-larrialdietarako laguntzak, eskatzaileak edo haien bizikidetza-unitateko beste edozein kide honako egoera hauetakoren batean baldin badago:\na) Etxebizitza bat alokairuan edo jabetzan du, eta, eskabidea egitean indarrean dagoen legediaren arabera, etxebizitza hori babes publikoko etxebizitza-motaren batekoa da, Eusko Jaurlaritzak, beste administrazio publiko batzuek edo administrazioaren mendeko entitateek sustatua. Egon daiteke salbuespenik, baina dena delako udalerriko oinarriko gizarte-zerbitzuek esan beharko dute salbuespena dela, eta, egiaztatzeko, eskabide-espedienteari txosten soziala erantsi beharko zaio.\nb) Etxebizitza bat jabetzan edo usufruktuan du eta gizarte-larrialdietarako laguntzak eskatu ditu beste etxebizitza baten alokairu-gastuei aurre egiteko, azken hori haren ohiko bizitokia izanda ere, salbu eta banantzeagatik edo dibortzioagatik eta beste arrazoi batzuengatik, hala nola utzarazpena, beren ohiko bizilekua utzi behar izan duten edo etxeko indarkeriaren biktima diren pertsonak badira, besteak beste.»\nLaugarren artikulua.– 12. artikuluko c letra beste era batera idatzita geratzen da:\n«c) Laguntzak etxebizitza edo ohiko bizitokia erosteko eskatu diren kredituen interesetatik eta amortizaziotik eratorritako gastuak ordaintzeko direnean, kontzeptu horretarako gizarte-larrialdietarako laguntzak jasotzeko gehieneko denboraldia ez da bost urtetik gorakoa izango bizikidetza-unitatea dagoen denboraldi osoan edo etxebizitza beraren edo ohiko alojamenduaren gainean eskatutako kreditua ordaintzeko.\nc) letra honetan ezarritako muga ez zaie aplikatuko zahartzaroko pentsioen titularrei.»\nSeigarren artikulua.– 13. artikulua beste era batera idatzi da:\n«13. artikulua.– Baliabideak eta ondarea zehaztea.\n1.– Eskatzailearen, bere bizikidetza-unitateko gainerako kideen, eta, hala badagokio, 5.1.e) artikuluan aurreikusitako prestazioen onuradun izan daitezkeen gainerako pertsonen hileko baliabideak zehazteko, diru-sarrerak bermatzeko errentari buruzko maiatzaren 25eko 47/2010 Dekretuaren III. kapituluaren 2., 3. eta 4. ataletan aurreikusitakoa aplikatuko da, artikulu honetan aurreikusitako salbuespenak salbu.\n2.– Enplegurako pizgarriak indartze aldera, eskatzailearen edo haren bizikidetza-unitateko beste kide batzuen norberaren konturako edo besteren konturako diru-sarreren portzentaje jakin batzuk ez dira zenbatuko baliabide erabilgarri modura. Enplegurako pizgarri gisako konpututik kanpo utzi beharreko diru-sarreren portzentajea eta denbora-muga zehazteko, Eusko Jaurlaritzak dekretu bidez ezartzen dituen irizpideei jarraituko zaie.\n3.– Diru-sarrerak Bermatzeko Euskal Sistemako laguntzetatik datozen gainerako etekinak sarrera modura zenbatuko dira; alegia, hiru iturri hauetako edozeinetatik datozenak: Diru-sarrerak Bermatzeko Errentatik, Etxebizitza-gastuetarako Laguntza Osagarritik eta etxebizitza legez okupatzeko eskubide subjektiboa betetzeko ematen den Etxebizitzatarako Laguntza Ekonomikotik.\n4.– Hilabeteko baliabideak aurreko paragrafoetan jartzen duen moduan zehaztu ondoren, urteko baliabideak edo dagokion denbora-tarterako baliabideak zehaztu nahi badira –laguntza gastu jakin baterako eskatuko baitzen, eta gastu hori denbora-tarte batean egitekoa izango baita–, biderketa bat egin beharko da: hilabeteko baliabide horiek bider aipatutako gastuak zenbat hilabetetarako diren.»\nZazpigarren artikulua.– 21. artikuluko 1. paragrafoa beste era batera idatzita geratzen da:\n«Gizarte-larrialdietarako laguntzak eman aurretik, erreferentziazko oinarrizko gizarte-zerbitzuak kasu guztietan egiaztatu beharko du benetako premia-egoera dagoela eta laguntza horiek egokiak direla egoera horri aurre egiteko; era berean, helburu horretarako kreditua ezarrita dagoela ere egiaztatu beharko da. Laguntzak ematea premia-egoerari aurre egiteko desegokia dela baloratzeko, kontuan hartuko da, bereziki, inguruabarrak edo aurrekariak egotea, adierazten dutenak arriskua dagoela laguntzon erabilera okerra edo xedearekin bat ez datorrena egiteko.»\nZortzigarren artikulua.– 32. artikulua beste era batera idatzi geratzen da:\n«32. artikulua.– Kopuruak udaletara transferitzeko prozedura.\n1.– Gizarteratzeko Erakunde arteko Batzordeak aztertu ondoren, Euskal Autonomia Erkidegoko Aurrekontu Orokorretan gizarte-larrialdietarako laguntzak ordaintzeko dagoen dirua erkidego barruko lurralde historikoen eta udalerrien artean nola banatuko diren zehazteko irizpideak gizarte-zerbitzuetako eskumena daukan Eusko Jaurlaritzaren Sailak zehaztuko ditu urtero, eta beharren adierazleei begira zehaztu beharko ditu batez ere.\n2.– Erreferentziako irizpideen aplikazioari jarraituz, Eusko Jaurlaritzan gizarte-zerbitzuetako eskumena duen sailak udal bakoitzari dagokion gehieneko aurrekontua finkatuko du, horren guztiaren berri emanez EHAAn urtero argitaratuko den aginduaren bitartez.\n3.– Erreferentziako irizpideen aplikazioa oinarri harturik, udal bakoitzari zein aurrekontu-muga dagokion zehaztu ondoren, Eusko Jaurlaritzako sail eskudunak kopuruok transferituko dizkio udal bakoitzari. Transferentziak hiru hilean behin egingo dira.\n4.– Eusko Jaurlaritzan aurrekontu-ekitaldia ixten denean, udal bakoitzari dagozkion kopuru guztiak erregulatu beharko dira behin betiko, aurrekontu-ekitaldi horretan laguntzak emateko benetan hartutako ebazpenetan oinarrituta, eta kontuan hartuz, horretarako, udalek dekretu honetako 33. artikuluan ezarritakoari jarraikiz bidalitako dokumentazioa.\n5.– / Prestazioak ordaintzeko erabili gabeko soberakinak atzera Euskadiko Ogasun Nagusiari itzuli beharko dizkiote udalek.\nBederatzigarren artikulua.– 33. artikulua beste era batera idatzita geratzen da:\n33. artikulua.– Datuak eta justifikazio-dokumentuak bidaltzea.\n1.– Udalek, hiruhileko bakoitzeko lehen hilean –apirila, uztaila, urria– lehen hamabostaldian hain zuzen ere, aurreko hiruhilekoan emandako prestazioei dagokien informazioa hartu, gastua justifikatzeko dokumentuak hartu, eta Eusko Jaurlaritzara bidaliko dituzte, diru-sarrerak bermatzen eta gizarteratzen jarduteko eskumena duen sailera. Azken hiruhilekoaren epea hurrengo ekitaldiko otsaileko azken egunean bukatuko da.\nInformazio horretan gauza hauek denak zehaztu behar dira, aurreko hiruhilekoari dagokionez: titularraren eta haren bizikidetza-unitateko gainerako kideen datu pertsonalak; haien baliabide ekonomikoen eta ondare-ondasunen datuak, eta emandako laguntzen zenbatekoak eta kontzeptuak, laguntzak emateko eta ukatzeko ebazpenetan begiratuta. Era berean, egin behar ez zen kobrantza edo ordainketarik egin bada, itzultzeko prozedurak zenbat dirutakoak diren ere zehaztu beharko da.\n2.– Aurreko paragrafoan aipatutako datuen igorpena Gizarte Zerbitzuei buruzko Informaziorako Euskal Sistemaren bitartez egingo da, dagokion gastu-kalkuluarekin.\n3.– Hiruhileko natural bakoitzean egindako gastua egiaztatzeko, nahikoa izango da udaleko gizarte-zerbitzuetako arduradunak sinatutako justifikazioa. Urteko gastua, ordea, erakunde bakoitzeko fede-emaileak egiaztatu beharko du, derrigor.\nHamargarren artikulua.– Bigarren xedapen gehigarria eransten da:\n«Bigarrena.– Egotzitako kopuruak udalaz gaindiko erakundeei transferitzea zuzenean.\nUdal batzuek foru-aldundira jotzen dute edo kudeaketa-lanak batera egiteko formulak erabiltzen dituzte –partzuergoak, mankomunitateak edo beste batzuk–, eskabideak jasotzeko eta izapidetzeko, GLLak aitortzeko eta ukatzeko, eta, hala egin behar denetan, laguntzok ordaintzeko. Bada, halakoetan, udal bakoitzari egotzitako kopuruak Eusko Jaurlaritzak erakunde udalaz gaindiko horietara transferituko ditu.»\nHamaikagarren artikulua.– Azken xedapenetatik lehenengoa beste era batera idatzita geratzen da:\nDekretu honetan aurreikusten ez diren kontuetarako honako hauek aplikatuko dira:\nAdministrazio-prozeduraren arloan, urriaren 1eko 39/2015 Legea, Administrazio Publikoen Administrazio Prozedura Erkidearena.\nDiru-laguntzen araubidearen arloan, diru-laguntzei eta laguntzei buruzko araudi orokorra.»\nHamabigarren artikulua.– Azken xedapenetatik bigarrena beste era batera idatzita geratzen da:\n«Bigarrena.– Erregelamendu bidezko garapena.\nDiru-sarrerak bermatzeko eta gizarteratze-lanak egiteko eskumena duen saileko buruari ahalmena ematen zaio dekretu hau garatzeko eta gauzatzeko hartu beharreko xedapenak hartzeko, eta dekretu honetan ezarritako eskabide-eredu normalizatua aldatzeko.»\nHamahirugarren xedapena.– Gizarte Larrialdietarako Laguntzak eskatzeko eredu normalizatua daukan eranskina aldatzen da.\nDekretu hau Euskal Herriko Agintaritza Aldizkarian argitaratu eta biharamunean jarriko da indarrean, eta 2017ko urtarrilaren 1etik aurrera izango ditu ondorioak.


Aldundiak beste birding ibilbide bat gaitu du Garobel mendilerroan, hegaztiak behatzeko turismorako | El Correo\nZurekinAldundiak beste birding ibilbide bat gaitu du Garobel mendilerroan, hegaztiak behatzeko turismorako\nAldundiak beste birding ibilbide bat gaitu du Garobel mendilerroan, hegaztiak behatzeko turismorako\nIbilbide berri hori seinaleztatu ondoren, zeina ‘Txarlazorako igoera’bezala ezagutzen baita, Arabak dagoeneko 7 birding gune dauzka\nI.AGOTE Domingo, 10 diciembre 2017, 23:17\nArabak beste birding ibilbide bat edukiko du, eta ibilbide ornitologiko horrek hegaztien zaletuak eta argazkilaritza espezializatuko profesionalak erakarriko ditu. Garobel mendilerroan dagoen ‘Txarlazorako igoera’ bezala ezagutzen da. Arkamu, Gibijo-Arrastaria Natura 2000 Sarearen HBBE (Hegaztientzako Babes Bereziko Eremu) eta KBE (Kontserbazio Bereziko Eremu) natura gune babestuaren zati da. Han, biodibertsitate aberatsa eta besteak beste gisa honetako hegaztiak ikus daitezke: okil handia, erregetxo bekainzuria, gabiraia edo belatz handia.\nIbilbide berria Urduñako Eliza Zaharreko Andra Mariaren elizatik abiatzen da, eta 548 metro igo behar dira ordubete eta erdi inguruan. Foru aldundiko Ingurumen eta Hirigintza Sailak hilabete honetan hasiko ditu egokitze eta seinaleztatze lanak, eta horretarako 9.000 euro inguruko inbertsioa egingo du.\nHartara, Garobel mendilerroa Arabako beste birding gune bat izango da, zeinak dagoeneko 7 baitira, eta lurralde guztian zehar banatuta baitaude:Turismo ornitologikoa nahitaez gelditubeharko daGuardiako urmaeletan, Valderejon, Uribarri Ganboako urtegietan, Izkin, hegoaldeko mendilerroetan eta Salburuan, non hegaztiak behatzeko guneak, informazio ornitologikoko bulegoak eta ibilbide berezituak baitaude.\nAraba, nahiz eta azaleraz txikia izan, erakargarria izaten hasi da ornitologo zaletu eta profesionalentzat, baita beste herrialde batzuetatik datozen “birdwatcher” deiturikoentzat ere.\nIzan ere, Araban dauden paisaia eta ekosistema askotarikoetan hegazti asko daude, eta oso eremu txikietan egon ere.Hegaztiak behatzeko ekintza “birding edo birdwatching” izenez ere ezagutzen da, goraldi handia izan du azken urteotan, eta oharkabean eginiko jarduna izatetik landa eremuaren garapen aukera izatera igaro da, sektore horri begirako enpresa ekimen berrien interesa ere pistuz.\nAraban 651 lagun hil dira urteko bigarren hiruhilekoan urtero bezala


LAGUNTZAK. GIZARTE ZERBITZUETAN ETA EUSKERA | altzaga\nLAGUNTZAK. GIZARTE ZERBITZUETAN ETA EUSKERA\nPRESTAZIOAK ETA GIZARTE ZERBITZUAK\nLarrieldietarako Gizarte Laguntzak.\nElkarbizitza eta bizikidetza alternatibak\nEgoitzak. Mixtoak eta Asistituak.\nAldi batetarako egonaldiak.\nBESTE ZERBITZU ESPEZIALIZATUAK\nTratu txarrak.Laguntza psikologikoa\nOporretarako hainbat programa, etab...\nEUSKERA IKASTAROAK EGITEAGATIKO DIRULAGUNTZAK EMATEKO ARAUAK (2007-10-03an onartua)\nEuskera ikastaroetara joateagatik dirulaguntzen oinarriak:\nDirulaguntza hauen helburua ikasturtean zehar euskara ikastaroak jaso dituzten ikasleak diruz laguntzea da. Horrela herritarrak Euskal Herriko berezko hizkuntza den euskara ikastera edo euskaraz alfabetatzera bultzatu nahi dira.\nMatrikula ikasleak berak ordainduko du ikasturtearen hasiran eta ikasturtea amaitu eta hilabereko epean banatuko dira dirulaguntzak. Baldin eta herritarren batek matrikula ordaintzeko arazorik balu, kasua aztertu eta udalak matrikula ordeintzea baloratua du.\nIkastaroaren matrikula osorik ordainduta izatea.\nDirulaguntza ematen duen udalean erroldatua egotea, gutxienez eskaera aurkeztu baino 2 urte lehenagotik eta ikastaroa amaitu arte. (Egoera honetan ez dauden pertsonen eskariak banan banana aztertuko dira).\nIkastaroan gutxienez %80ko asistentzia izatea.\nNortasun agiriaren kopia.\nMatrikula ordaindu izanaren egiaztagiria (norberak ala euskaltegiak).\nAsistentzia ziurtagiria (euskaltegiak).\nDirulaguntza jaso ahal izateko kontu korronte zenbakia.\nIkasleen kasuan ikasle txartela.\nLangabetuek langabetu txartela.\nEmango diren dirulaguntzak:\nEuskarazko ikastaro arruntak %50a jasoko dute lanean diharduten langileek.\nEuskerazko ikastaro arruntak%75a jasoko dute langabetu eta ikasleek.\nBarnetegi moduan egindako ikastaro edo ikastaro intentsiboak %25a.\nEgindako proposamenari buruz hitzegiteko txanda eman ondoren ez da egon ezer esateko eta bertaratutako zinegotzien aldeko eritziarekin ahobatasunez proposamena onartutzat eman da.\n‹ Gizarte-Ongizate SailagoraIdazkaritza - Kontuhartzailetza ›


Sebastian Iradier Salaberri (II / II) - Euskonews\nSebastian Iradier Salaberri (I/II) Sebastian Iradier Aguraingo San Joaneko organo-jotzailea\nOrgano-jotzaile eta “sakristau goren” gisa zituen betebeharrek estutzen ez zutenez, nahikoa denbora izaten zuen musikari eskaintzeko. Auzoei solfeo eta pianoa irakasten zien eta baita musika-konposizioa ere. Organo saio ugari egiten zituen hura ondo jotze aldera eta musikaren beste hainbat alderdi ere jorratzen zituen; horrez gain, zenbait abesti harmonizatzen ahalegintzen zen. Jeneral karlista zahar baten emaztea\nAurrera begira gauza bera gertatuko zela ustetan, Kalagorriko gotzainak –garai hartan Arabaren baitako elizbarrutia– Agurainera artzain-bisita egin zuen batean, 1819an, xedapen bat eman zuen eta Lantziegoko musikariarekin batera San joan eliza zuzentzen zuen parrokoak aintzat hartu zuen: “Inolako testuingurutan, organoarekin joz edo abestuz sonata edo abesti profanoak interpretatzen ez uzteko, horiek egokiagoak baitira antzerki baterako Jaungoikoaren etxean jotzeko baino; gainera, fededunak bere Jaungoikoarengana hurbildu edo eraman baino, fededunen belarriak gozatzeko helburua dute” (horrela jaso zuen Dionisio Preciado fraide aguraindarrak Musikologiako Aldizkarian, 1984an, Iradierrek Agurainen izandako ibilerei buruz argitaratu zuen lanean). Madrilera bidaia\nAguraingo zenbait apaiz Apaizgaitegiko Bandarekin, aurreko mendearen hasieran. Antonio Landazabal: Iradierren ordezkoa\nBaimena eman zitzaion baina honako baldintza bete beharko zuen: parrokian egiten ziren ospakizunetara bertaratu beharko zen, baita baimena gozatzen zuen bitartean ere. Baldintza hori goitik behera bete zuen eta berak ere aintzat hartu zuen hori organo-jotzaile titular gisa izendatzea eskatzeko. Iradierren itzulera\nBigarren emaztea Josefa Arango madrildarra izan zen. Harekin Matilde izeneko alaba izan zuen. Agurainera itzulera